open-index/open-wikipedia-markdown huggingface dataset:
২০২১ৰ অসম ভূমিকম্প

**২০২১ চনৰ অসম ভূমিকম্প** ২০২১ চনৰ ২৮ এপ্ৰিলৰ ০৭:৫১ বজাত ভাৰতৰ অসমৰ ঢেকীয়াজুলিৰ পৰা ১১ কিলোমিটাৰ (৭ মাইল) দূৰত্বত  ৩৪.০ কিলোমিটাৰ (২১.১ মাইল) গভীৰতাত হোৱা ৰিচটাৰ স্কেলৰ ৬.০ মাত্ৰাৰ এটা ভূমিকম্প৷ ভূমিকম্পটো মুখ্য চহৰ গুৱাহাটীৰ পৰা ১৪০ কিলোমিটাৰ (৮৬ মাইল) উত্তৰে ৩৪ কিলোমিটাৰ (২১ মাইল) গভীৰতাত উৎপত্তি হৈছিল। এই ভূঁইকপৰ ফলত দুজন লোকৰ মৃত্যু হোৱাৰ লগতে কমেও ১২জন লোক আঘাতপ্ৰাপ্ত হৈছিল। 

## টেকটনিক চেটিং

অসম অঞ্চলৰ টেকটনিকছত ভাৰতীয়, বাৰ্মা আৰু ইউৰেছিয়ান প্লেটৰ অভিসৰণ ঘটিছে। মূল হিমালয়ান থ্ৰাষ্টৰ পৰা বিস্তাৰিত মেইন ফ্ৰন্টেল থ্ৰাষ্ট, মেইন বাউণ্ডেৰী থ্ৰাষ্ট আৰু মেইন চেণ্ট্ৰেল থ্ৰাষ্ট আদি শাখাসমূহৰ ক্ৰিয়াৰ ফলত ১৯৫০ৰ বৰভুমিকম্পৰ দৰে বৃহৎ ভূমিকম্প এই অঞ্চলত সংঘটিত হয়।

## কাৰণ

হিমালয়ৰ পাদদেশৰ এক সামান্য গভীৰতাৰ তীৰ্যক-পিছলি যোৱাৰ ফলত ভূমিকম্পটো সংঘটিত হৈছিল।  ভাৰতৰ নেচনেল চেণ্টাৰ ফৰ চিচমোলজীৰ বিশ্লেষণে প্ৰকাশ কৰিছিল যে ভূমিকম্পত মুখ্য ফ্ৰণ্টাল থ্ৰাষ্টৰ ওচৰত কপিলী ফল্টৰ কাষত পিছলি যায়।  এইটো এক উত্তৰ-পূৱ গাঁথনি যি শ্বিলং মালভূমিৰ পূৱৰ পৰা অসম উপত্যকাৰ মাজেৰে ভূটানলৈকে যায়। ইয়াৰ মুঠ আনুমানিক দৈঘ্য ৩০০ কিঃমিঃ দৈৰ্ঘ্য, আৰু প্ৰস্থ ৩০ কিঃমিঃ। ইয়াৰ মুখ্য স্লিপ চেঞ্চ হৈছে সোঁ-পাৰ্শ্বীয় ষ্ট্ৰাইক-স্লিপ। 

একেটা ফল্টৰ ফলতেই ২০০৯ চনত ভূটানত ৬.১ প্ৰাৱল্যৰ ভূমিকম্প হৈছিল বুলি ধাৰণা কৰা হয়, যাৰ ফলত ১১জন লোক নিহত হয় আৰু প্ৰায় একডজন লোক আহত হয়।  একেটা কাৰণতেই ১৮৬৯ আৰু ১৯৪৩ চনত আন দুটা ৭.০+ প্ৰবল্যৰ ভূমিকম্পই অসম উপত্যকাক জোকাৰি গৈছিল, লগতে ২০১৬ চনৰ ইম্ফলৰ ভয়ংকৰ ভূমিকম্পৰ কাৰণো এইটোৱেই আছিল বুলি ধাৰণা কৰা হয়।

## ক্ষয়-ক্ষতি
ভূমিকম্পৰ ফলত সমীপৱৰ্তী অঞ্চলৰ অট্টালিকাবোৰত মধ্যমীয়া ক্ষয়-ক্ষতি হয় যদিও সম্পূৰ্ণৰূপে ধ্বস হোৱাৰ খবৰ পোৱা হোৱা নাছিল।  প্ৰভাৱিত অট্টালিকাবোৰৰ ভিতৰত নগাঁৱৰ এটা বহুমহলীয়া অট্টালিকা ইয়াৰ কাষতে থকা আন এটা অট্টালিকাৰ দিশে হেলনীয়া হৈছিল আৰু ওচৰৰ অট্টালিকাত ভেজা দি ৰৈছিল। ঘৰ আৰু বাণিজ্যিক ভৱনৰ দেৱালতো ফাঁট আদি দেখা গৈছিল। ইটা আদি খহি বাহন আদি ক্ষতিগ্ৰস্ত হৈছিল।  উৎপত্তি স্থলৰ ওচৰে পাজৰে ভূমিস্খলন, মাটি ফাটি পানীৰ নিৰ্গমন আৰু মাটিৰ দ্ৰৱীকৰণৰ খবৰ পোৱা গৈছিল।  চুবুৰীয়া ৰাজ্য ভূটানৰ অট্টালিকাসমূহৰো ক্ষয়ক্ষতিৰ খবৰ পোৱা গৈছিল আৰু দুজন ব্যক্তি আহত হৈছিল।  ভূমিকম্পৰ ফলত হোৱা আতংকত হৃদৰোগত আক্ৰান্ত হৈ কামৰূপ মেট্ৰ' আৰু নগাঁও জিলাৰ দুজন লোকৰ মৃত্যু হোৱাৰ বিপৰীতে আন দহজন লোক আঘাতপ্ৰাপ্ত হয়।
## তথ্য সংগ্ৰহ

শ্ৰেণী:প্ৰাকৃতিক দুৰ্যোগ
দুধনৈ মহাবিদ্যালয়

**দুধনৈ মহাবিদ্যালয়** () হৈছে ১৯৭২ চনত স্থাপিত অসমৰ গোৱালপাৰা জিলাৰ দুধনৈত অৱস্থিত এখন উচ্চশিক্ষাৰ প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### বিজ্ঞান
* গণিত
* পৰিসংখ্যা
* পদাৰ্থ বিজ্ঞান
* ৰসায়ন বিদ্যা
* উদ্ভিদ বিজ্ঞান
* প্ৰাণী বিজ্ঞান
* কম্পিউটাৰ বিজ্ঞান
* নৃতত্ত্ব

### কলা
* অসমীয়া
* ইংৰাজী
* বড়ো
* গাৰো
* বুৰঞ্জী
* শিক্ষা
* অৰ্থনীতি
* দৰ্শন
* ৰাজনীতি
* ভূগোল

### বাণিজ্য

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
আঙুৰ

**আঙুৰ**  হৈছে ভিটিচ্ গণৰ অন্তৰ্গত এবিধ লতাজাতীয় উদ্ভিদ বা তাৰ ফল। উদ্ভিদগতভাৱে ই এক প্ৰকাৰৰ বেৰী।

আঙুৰ বোৰ ফল হিচাপে সতেজকৈ খাব পাৰি। ইয়াৰ পৰা সুৰা, জাম, ৰস, জেলী, আঙুৰৰ বীজ, ভিনেগাৰ, আৰু আঙুৰৰ বীজৰ তেল আদি প্ৰস্তুত কৰা হয়। আঙুৰ শুকুৱাই কিচমিচ, কুৰাণ্ট আৰু চুলতানা প্ৰস্তুত কৰিব পাৰি। আঙুৰৰ ফল সাধাৰণতে থোপাথোপে লাগে। ই এবিধ অতি সুস্বাদু, ৰসযুক্ত ফল।
## ইতিহাস
মধ্য প্ৰাচ্যক সাধাৰণতে আঙুৰৰ জন্মস্থান আৰু এই ৬,০০০-৮,০০০ বছৰ আগতেই তাত আঙুৰৰ খেতি আৰম্ভ হৈছিল বুলি কোৱা হয়। প্ৰাচীনতম ঘৰুৱা জীৱাণুবোৰৰ ভিতৰত ইষ্ট প্ৰাকৃতিকভাৱে আঙুৰৰ ছালত থাকে, যাৰ ফলত সুৰাৰ দৰে নিচাযুক্ত পানীয় আৱিষ্কাৰ হয়। মানৱ সংস্কৃতিত সুৰা নিৰ্মাণৰ এক প্ৰভাৱশালী স্থিতিৰ প্ৰাচীনতম পুৰাতাত্ত্বিক প্ৰমাণ ৮,০০০ বছৰ আগৰ জৰ্জিয়াত পোৱা গৈছিল।

## প্ৰকাৰ
বিশ্বৰ আঙুৰ উৎপাদনৰ বেছিভাগ আঙুৰ ভূমধ্যসাগৰীয় আৰু মধ্য এছিয়াৰ স্থানীয় আঙুৰলতাৰ প্ৰজাতি *ভিটিছ্ ভিনিফেৰা* (*Vitis vinifera*) পৰা আহৰণ কৰা হয়। সামান্য পৰিমাণৰ ফল আৰু ৰস অন্য কেইটামান আমেৰিকান আৰু এছিয়ান প্ৰজাতিৰ পৰা আহৰণ কৰা হয়। সেই প্ৰজাতি কেইটা হৈছে:
**ভিটিছ্ এমুৰেনছিছ* (*Vitis amurensis*),
**ভিটিছ্ লেব্ৰুস্কা* (*Vitis labrusca*),
**ভিটিছ্ মুষ্টানজেনছিছ* (*Vitis mustangensis*),
**ভিটিছ্ ৰিপাৰিয়া* (*Vitis riparia*) আৰু
**ভিটিছ্ ৰটুণ্ডিফলিয়া* (*Vitis rotundifolia*)।

## তথ্য সংগ্ৰহ

শ্ৰেণী:ফল
শ্ৰেণী:লতা
পাউৰুটী

**পাউৰুটী** () হৈছে ময়দা আৰু পানীৰ ডাঠ মিশ্ৰণৰ পৰা সাধাৰণতে বেকিং পদ্ধতিৰে প্ৰস্তুত কৰা এক প্ৰকাৰৰ প্ৰধান খাদ্য। অতিজৰে পৰা ই পৃথিৱীৰ এক বৃহৎ অংশৰ এক বিশিষ্ট খাদ্য ৰূপে পৰিগণিত হৈ আহিছে। কৃষিৰ আৰম্ভণিৰ পৰাই গুৰুত্বপূৰ্ণ হিচাপে বিবেচিত, আৰু ধৰ্মীয় ৰীতি-নীতি আৰু ধৰ্মনিৰপেক্ষ সংস্কৃতি দুয়োটাতে এক অপৰিহাৰ্য ভূমিকা পালন কৰা ই হৈছে মানৱ-নিৰ্মিত আটাইতকৈ পুৰণি খাদ্য।

প্ৰাকৃতিকভাৱে উৎপন্ন হোৱা জীৱাণু, ৰাসায়নিক পদাৰ্থ, ঔদ্যোগিকভাৱে উৎপাদিত ইষ্ট, বা উচ্চ-চাপৰ দ্বাৰা সৃষ্টি হোৱা গেছৰ বুদবুদে পাউৰুটী ফুলাই তোলে। বহুতো দেশত, বাণিজ্যিকভাৱে প্ৰস্তুত কৰা পাউৰুটীৰ সোৱাদ, গাঁথনি, ৰং, স্থায়িত্ব, পুষ্টি, আৰু উৎপাদনৰ আদি বৃদ্ধি তথা উন্নত কৰিবলৈ কিছুমান অন্য ৰসায়নো যোগ কৰা হয়।

পাউৰুটী হৈছে এবিধ সংৰক্ষণযোগ্য খাদ্য। নিমখ, ময়দা, পানী, ইষ্ট আৰু ৰন্ধন কাৰ্যত ব্যৱহৃত চ'ডা হৈছে পাউৰুটীৰ সাধাৰণ উপাদান, তথাপি বহু সময়ত পাউৰুটী প্ৰস্তুত কৰোঁতে গাখীৰ, কণী, চেনি, মচলা, ফল, পিয়াঁজ, বাদাম ইত্যাদি সামগ্ৰীও মিহলি কৰা হয়।

ময়দাৰ উপৰিও স্পেল্ট (spelt), এমাৰ (emmer), ইনকৰ্ণ (einkorn) আৰু কামুটৰ (kamut) দৰে ঘেঁহু প্ৰজাতিৰ অন্য শস্যৰ গুড়িৰ পৰাও পাউৰুটী তৈয়াৰ কৰা হয়। ৰাই (rye), যৱ (barley), গোমধান (maize), অ'ট (oats), জোৱাৰ (sorghum), বাজৰা (millet) আৰু চাউলকে (rice) ধৰি ঘেঁহু বিহীন অন্যান্য খাদ্যশস্যৰ গুড়িৰ পৰাও পাউৰুটী তৈয়াৰ কৰা হয়, কিন্তু ৰাইৰ বাহিৰে, বাকীবোৰত সাধাৰণতে গ্লুটেন নামৰ এবিধ প্ৰ’টিন কম পৰিমাণে থকা বাবে সেইবোৰত কিছু পৰিমাণে ময়দা মিহলি কৰা হয়।

## তথ্য সংগ্ৰহ

শ্ৰেণী:খাদ্য
ইথাৰ

গ্ৰীক আখ্যান অনুসৰি **ইথাৰ** বা **এইথাৰ** হৈছে আদি দেৱতাসকলৰ এজন। তেওঁক আকাশৰ উপৰিভাগৰ মূৰ্তমান স্বৰূপ বুলি গণ্য কৰা হয়।  ইথাৰ নশ্বৰ প্ৰাণীয়ে গ্ৰহণ কৰা সাধাৰণ বায়ুৰ বিপৰীতে দেৱতাসকলে শ্বাস-প্ৰশ্বাসৰ বাবে গ্ৰহণ কৰা বিশুদ্ধ বায়ু। টাৰ্টাৰাছ আৰু ইৰেবাছৰ দৰে প্ৰাচীন গ্ৰীচত ইথাৰৰ তীৰ্থস্থান থাকিব পাৰে যদিও তেওঁৰ কোনো মন্দিৰ কোনো ধৰ্মীয় পন্থা থকাৰ সম্ভাৱনা নাই।
## আখ্যান
হেচিঅ'ডৰ থিঅ'গনিত, ইথাৰক ইৰেবাছ (অন্ধকাৰ) আৰু নাইক্সৰ (নিশা) পুত্ৰ তথা হেমেৰাৰ (দিন) ভ্ৰাতৃ বুলি বৰ্ণোৱা হৈছে।

হাইজিনাছৰ মতে ইথাৰ কেঅ'ছ বা মহাশূন্য আৰু কেলিগোৰ (অন্ধকাৰ) পুত্ৰ।  ইথাৰ আৰু দিনৰ (হেমেৰা) সন্তানসকল আছিল পৃথিৱী, স্বৰ্গ আৰু সাগৰ। আনহাতে ইথাৰ আৰু পৃথিৱীৰ সন্তানসকল আছিল "দুখ, প্ৰৱঞ্চনা, ক্ৰোধ, বিলাপ, মিথ্যা, শপত, প্ৰতিশোধ, অসহিষ্ণুতা, বিবাদ, পাহৰণি, ভয়, গৌৰৱ, যুঁজ, মহাসাগৰ, থেমিছ, টাৰ্টাৰাছ, প'ণ্টাচ, টাইটান, ব্ৰিয়াৰিয়াছ, গেজিছ, ষ্টেৰোপচ, এটলাচ, হাইপেৰিয়ন, আৰু প'লাছ, ছেটাৰ্ণ, অপচ, মনেটা, ডায়নি; আৰু তিনিগৰাকী ফিউৰি - অৰ্থাৎ এলেক্টো, মেগাৰা আৰু টিচিফোন।"  
## তথ্য সংগ্ৰহ

শ্ৰেণী:গ্ৰীক দেৱতা
নগাঁও ছোৱালী কলেজ

**নগাঁও ছোৱালী কলেজ** ()
হৈছে ১৯৬২ চনত স্থাপিত অসমৰ নগাঁৱত অৱস্থিত এখন উচ্চশিক্ষাৰ প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## ইতিহাস
১৯৫০ চনত নগাঁৱৰ সচেতন লোকে নাৰীৰ উচ্চশিক্ষাৰ বাবে চিন্তা-চৰ্চা কৰে। ১৯৬২ চনৰ জুন মাহত নগাঁও জিলা উপায়ুক্ত কাৰ্যালয়ত এক সভা অনুষ্ঠিত কৰি ১৯৬২ চনৰ ১২ চেপ্টেম্বৰত অসমৰ একমাত্ৰ নাৰীৰ উচ্চ শিক্ষাৰ অনুষ্ঠান নগাঁও ছোৱালী মহাবিদ্যালয়ৰ যাত্ৰা শুভাৰম্ভ কৰে। আৰম্ভণিতে Nowgong Women's College খনৰ নাম “লাল চান্দ টোডি ছোৱালী মহাবিদ্যালয়” আছিল। পিছত ১৯৬৮ চনত মহাবিদ্যালয়খনৰ নাম পৰিৱৰ্তন কৰি “নগাঁও ছোৱালী কলেজ” ৰখা হয়।

## বিভাগ
### বিজ্ঞান
* গণিত
* পৰিসংখ্যা

### কলা
*অসমীয়া
*ইংৰাজী
*সংস্কৃত
*বুৰঞ্জী
*শিক্ষা
*অৰ্থনীতি
*ৰাজনীতি
*হিন্দী
*ভূগোল

## তথ্যসূত্ৰ

## বাহ্যিক সংযোগ
*

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
বাণিজ্য

**বাণিজ্য** () হৈছে ব্যাপকভাৱে কৰা পণ্য সামগ্ৰী আৰু সেৱাৰ বিনিময়। যি প্ৰক্ৰিয়াৰ দ্বাৰা পণ্য বা দ্ৰব্যৰ ক্ৰয়-বিক্ৰয়ৰ পৰা আৰম্ভ কৰি, দ্ৰব্যসমূহৰ পৰিবহণ, বীমাকৰণ, সঞ্চয়কৰণ, বিত্তীয়কৰণ, শ্ৰেণীকৰণ ইত্যাদি কাৰ্যবিলাক সম্পন্ন কৰি ভোক্তাক সন্তুষ্ট প্ৰদান কৰা হয়, সেই ব্যৱস্থাৱলী সমষ্টিটোক বাণিজ্য বোলা হয়।

## সংজ্ঞা
অধ্যাপক ষ্টিফেনচনৰ মতে বাণিজ্য হৈছে- “পণ্য বিনিময়ৰ ক্ষেত্ৰত সন্মুখীন হোৱা ব্যক্তি, স্থান, আৰু কাল সংক্ৰান্তিয় অসুবিধাসমূহ দূৰ কৰাৰ বাবে লোৱা প্ৰক্ৰিয়াৰ সমষ্টি।” (“Commerce is the sum total of all those processes, which are engaged in the removal of hindrance of persons (trade), place (transport and insurance) and time (warehousing) in the exchange (banking) of commodities.”)

## ব্যুৎপত্তি
ইংৰাজী ভাষাৰ “commerce” (অসমীয়াত “বাণিজ্য”) শব্দটো লেটিন শব্দ “commercium” ৰ পৰা লোৱা হৈছে। যাৰ ইংৰাজী অৰ্থ হৈছে- com মানে "together" আৰু merx মানে "merchandise।" 

## তথ্যসূত্ৰ

শ্ৰেণী:বাণিজ্য
অভয়াপুৰী মহাবিদ্যালয়

**অভয়াপুৰী মহাবিদ্যালয়** () হৈছে অভয়াপুৰী চহৰত অৱস্থিত নামনি অসমৰ আটাইতকৈ পুৰণি উচ্চ শিক্ষাৰ প্ৰতিষ্ঠানসমূহৰ ভিতৰত এখন। মহাবিদ্যালয়খন ১৯৫৫ চনৰ ১৩ আগষ্টত প্ৰতিষ্ঠা কৰা হৈছিল। বৰ্তমান মহাবিদ্যালয়খনত বিজ্ঞান আৰু কলা দুটা শাখা আছে আৰু এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## তথ্যসূত্ৰ

## বাহ্যিক সংযোগ
* 

শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্ৰেণী:অসমৰ মহাবিদ্যালয়সমূহ
শ্ৰেণী:বঙাইগাঁও জিলা
আৰ্য্য বিদ্যাপীঠ মহাবিদ্যালয়

**আৰ্য্য বিদ্যাপীঠ মহাবিদ্যালয়** () হৈছে ১৯৫৮ চনৰ ২৯ জুলাইত স্থাপিত অসমৰ কামৰূপ জিলাৰ গোপীনাথ নগৰত অৱস্থিত এক উচ্চশিক্ষাৰ প্ৰতিষ্ঠান, য’ত কলা, বিজ্ঞান আৰু বাণিজ্য তিনিটা শাখা আছে। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### কলা
* অসমীয়া
* বঙালী
* শিক্ষা
* অৰ্থনীতি
* ইংৰাজী
* দৰ্শন
* ৰাজনীতি
* সংস্কৃত

### বিজ্ঞান
* নৃতত্ত্ব
* উদ্ভিদ বিজ্ঞান
* ৰসায়ন বিদ্যা
* ভূগোল
* ভূবিজ্ঞান
* গণিত
* পদাৰ্থ বিজ্ঞান
* পৰিসংখ্যা
* প্ৰাণী বিজ্ঞান

## মান্যতা
২০১৬ চনত মহাবিদ্যালয়খনে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘এ’ গ্ৰেড পাবলৈ সক্ষম হয়। মহাবিদ্যালয়খন 'বিশ্ববিদ্যালয় মঞ্জুৰি কমিশন (ভাৰত)' -ৰ দ্বাৰাও স্বীকৃত।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
কন্যা মহাবিদ্যালয়

**কন্যা মহাবিদ্যালয়** () হৈছে ১৯৭৭ চনত স্থাপিত অসমৰ গুৱাহাটীত অৱস্থিত এখন মহিলাৰ উচ্চশিক্ষাৰ শিক্ষা প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত। এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰী পাঠ্যক্ৰম আগবঢ়ায়।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
বিজ্ঞান মহাবিদ্যালয়, কোকৰাঝাৰ

**বিজ্ঞান মহাবিদ্যালয়, কোকৰাঝাৰ** () হৈছে ১৯৯৫ চনত স্থাপিত অসমৰ কোকৰাঝাৰত অৱস্থিত এখন সাধাৰণ বিজ্ঞান শিক্ষাৰ প্ৰতিষ্ঠান৷ মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

## বিভাগ
### বিজ্ঞান
*প্ৰাণী বিজ্ঞান
*উদ্ভিদ বিজ্ঞান
*ৰসায়ন বিদ্যা
*পদাৰ্থ বিজ্ঞান
*গণিত
* কম্পিউটাৰ বিজ্ঞান
* বি পি টি (B.P.T)
* আই টি (I.T)

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ইৰেবাছ

গ্ৰীক আখ্যান অনুসৰি **ইৰেবাছ** ("গভীৰ অন্ধকাৰ, ছাঁ বা "আৱৰি থকা") বা **ইৰেবোছ** হৈছে আদি দেৱতাসকলৰ অন্যতম যি অন্ধকাৰক প্ৰতিনিধিত্ব কৰে। উদাহৰণ স্বৰূপে, হেচিঅ'ডৰ থিঅ'গনিয়ে তেওঁক মহাশূন্যৰ পৰা জন্মলাভ কৰা সৃষ্টিৰ আদি অৱস্থাৰ প্ৰথম পাঁচটা সত্তাৰ ভিতৰত এজন বুলি চিনাক্ত কৰে। 
## আখ্যান
গ্ৰীক কবি হেচিঅ'ডৰ থিঅ'গনিৰ মতে ইৰেবাছ হৈছে কেঅ'ছ বা মহাশূন্যৰ সন্তান আৰু নাইক্সৰ ভ্ৰাতৃ।

পৌৰাণিক গ্ৰীক পৰম্পৰা আৰু সাহিত্যত ইৰেবাছৰ বিশেষত্ব কম যদিও তেওঁক নাইক্সৰ লগতে আন কেইবাগৰাকীও দেৱ-দেৱীৰ পিতৃ আছিল বুলি কোৱা হয়। পৌৰাণিক কাহিনীৰ উৎসসমূহৰ মতে তেওঁলোক হৈছে ইথাৰ, হেমেৰা, হেচপেৰাইডচ, হিপ্নোছ, মইৰাই, গেৰাছ, ষ্টাইক্স, চাৰন, নেমেচিছ আৰু থানাটোছ।

গ্ৰীক সাহিত্যত ইৰেবাছ নামটো পাতালপুৰীৰ এক অঞ্চল হিচাপেও ব্যৱহাৰ কৰা হয় য'ত মৃত ব্যক্তিসকলৰ প্ৰৱেশ ঘটে। কেতিয়াবা টাৰ্টাৰাছৰ সলনিও ইৰেবাছৰ নাম ব্যৱহাৰ কৰা হয়।
## তথ্য সংগ্ৰহ

শ্ৰেণী:গ্ৰীক দেৱতা
টিহু মহাবিদ্যালয়

**টিহু মহাবিদ্যালয়** () হৈছে ১৯৬৩ চনত স্থাপিত অসমৰ নলবাৰীৰ টিহুত অৱস্থিত এখন উচ্চশিক্ষাৰ প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### বিজ্ঞান
*প্ৰাণী বিজ্ঞান
*উদ্ভিদ বিজ্ঞান
*ৰসায়ন বিদ্যা
*কম্পিউটাৰ বিজ্ঞান
*পদাৰ্থ বিজ্ঞান
*গণিত

### কলা আৰু বাণিজ্য
*অসমীয়া
*ইংৰাজী
*সংস্কৃত
*বুৰঞ্জী
*শিক্ষা
*অৰ্থনীতি
*দৰ্শন
*ৰাজনীতি
*ভূগোল
*বাণিজ্য

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
আনন্দৰাম ঢেকিয়াল ফুকন মহাবিদ্যালয়

**আনন্দৰাম ঢেকিয়াল ফুকন মহাবিদ্যালয়** () হৈছে ১৯৫৯ চনত স্থাপিত অসমৰ নগাঁও জিলাৰ দক্ষিণ হয়বৰগাঁৱত অৱস্থিত এখন স্নাতক আৰু স্নাতকোত্ত ডিগ্ৰীৰ শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### কলা
* অসমীয়া
* আৰবী
* বঙালী
* শিক্ষা
* ইংৰাজী
* অৰ্থনীতি
* বুৰঞ্জী
* ৰাজনীতি
* দৰ্শন

### বিজ্ঞান
* প্ৰাণী বিজ্ঞান
* উদ্ভিদ বিজ্ঞান
* ৰসায়ন বিদ্যা
* পদাৰ্থ বিজ্ঞান
* ভূগোল
* গণিত
* কম্পিউটাৰ বিজ্ঞান
* পৰিসংখ্যা
* হাৰ্বেল চায়েঞ্চ এণ্ড টেক্নলজি (Herbal Science & Technology)

### বাণিজ্য
* হিচাপবিদ্যা

## মান্যতা
* ২০১৬ চনত মহাবিদ্যালয়খনে CGPA 3.11 ৰ লগতে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘এ’ গ্ৰেড পাবলৈ সক্ষম হয়। মহাবিদ্যালয়খন 'বিশ্ববিদ্যালয় মঞ্জুৰি কমিশন (ভাৰত)' -ৰ দ্বাৰাও স্বীকৃত।

* আনন্দৰাম ঢেকিয়াল ফুকন মহাবিদ্যালয়খনে ২০২০ চনত ভাৰত চৰকাৰৰ বিজ্ঞান আৰু প্ৰযুক্তিবিদ্যা মন্ত্ৰালয়ৰ পৰা “ষ্টাৰ কলেজ” (Star college) শীৰ্ষক শিৰোনাম লাভ কৰে। 

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
সমকামী পুৰুষৰ বিৰুদ্ধে বৈষম্য

**সমকামী পুৰুষৰ বিৰুদ্ধে বৈষম্য**, বা **গে'ফ'বিয়া**  হৈছে বিশেষকৈ সমকামী পুৰুষ, পুং সমকামিতা, বা নিজকে গে' বুলি ধাৰণা কৰা পুৰুষৰ প্ৰতি নিৰ্দেশিত এক প্ৰকাৰৰ হমফ'বিক কুসংস্কাৰ, ঘৃণা, বা পক্ষপাতিত্ব, এই বৈষম্য ফেম্মোফ'বিয়াৰ সৈতেও ওতপ্ৰোতভাৱে সম্পৰ্কিত, যি সমকামী, সমকামী পুৰুষ আৰু নাৰীসুলভ হিচাপে উপস্থাপন কৰা ব্যক্তিসকলক পছন্দ নকৰা বা তেওঁলোকৰ পৰিচয় আৰু আচৰণৰ প্ৰতি থকা শত্ৰুতাক বুজায়। সমকামী পুৰুষৰ বিৰুদ্ধে বৈষম্যৰ কাৰণ এজন ব্যক্তিৰ নাৰীসুলভ আচৰণ, পোছাকৰ শৈলী আৰু আনকি কণ্ঠপঞ্জীৰ প্ৰতি বিৰোধী প্ৰতিক্ৰিয়া হ'ব পাৰে। এলজিবিটি সম্প্ৰদায়ৰ ভিতৰত, সমকামী, উভকামী আৰু ট্ৰান্সজেণ্ডাৰ পুৰুষসকলৰ মাজত পুৰুষত্বৰ সামাজিক প্ৰত্যাশা পূৰণ এক অভ্যন্তৰীণ সমস্যা হিচাপে পোৱা গৈছে।

## কুইয়াৰ তত্ত্ব
ফ্ৰান্স শৈক্ষিক পৰিৱেশৰ কুইয়াৰ তত্ত্ববিদ সকলে কৰা এক অনন্য অধ্যয়ন অনুসৰি পিতৃতান্ত্ৰিক ব্যৱস্থাই পুৰুষ হিচাপে প্ৰতিনিধিত্ব কৰা বা পুৰুষ হিচাপে উপস্থাপন কৰা এক শৰীৰত পুৰুষত্ব তথা বিপৰীতকামিতাক বলপূৰ্বক ভাৱে জাপি দিবলৈ চেষ্টা কৰে। ফৰাচী কুইয়াৰ আৰু জাতি তত্ত্ববিদ লুই-জৰ্জেছ টিনে সমকামী পুৰুষৰ বিৰুদ্ধে বৈষম্য, আৰু হমফ'বিয়াৰ বলিহোৱা পৰিয়াল সমূহৰ এলজিবিটি-সম্পৰ্কীয় বিভিন্ন প্ৰকাৰৰ ভীতিৰ ঐতিহাসিক বিকাশ পৰীক্ষা কৰিছিল। তেওঁ লিখিছে:

## সামাজিক বৈষম্য

ফ্ৰান্স চৰকাৰৰ মতে, সমকামী পুৰুষৰ বিৰুদ্ধে বৈষম্য "এক প্ৰকাৰৰ হমফ'বিয়া, যি বিশেষভাৱে পুৰুষক প্ৰভাৱিত কৰে। যদিও ই মুখ্যতঃ সমকামী আৰু উভকামী পুৰুষক লক্ষ্য হিচাপে লয়, অৱশ্যে ই সমকামী বুলি গণ্য কৰা বিপৰীতকামী পুৰুষকো প্ৰভাৱিত কৰিব পাৰে। সমকামী পুৰুষসকল শাৰীৰিক আক্ৰমণৰ লক্ষ্য হ'ব পাৰে বা ফেমিনাইজেচন আৰু হাইপাৰচেক্সুৱেলাইজেচনৰ সৈতে সম্পৰ্কিত লিংগ দৃঢ়বদ্ধতা বোৰৰ দ্বাৰা অৱমূল্যায়ন হ'ব পাৰে। "

সাংবাদিক পিয়েৰ বৌভিয়েৰে সমকামী পুৰুষ বিৰোধী ভাৱনাক লেচবফ'বিয়াৰ সমান্তৰাল বুলি বৰ্ণনা কৰিছিল। পাশ্চাত্য সংস্কৃতিত এই দুটা ভিন্ন ধৰণৰ হমফ'বিয়াই কেনেদৰে কাম কৰে সেই বিষয়ে উল্লেখ কৰি তেওঁ লিখিছিল,

## শৈক্ষিক অধ্যয়ন
সমকামী পুৰুষ আৰু সমকামী মহিলা সকলৰ বিৰুদ্ধে বৈষম্যৰ মাজত পৃথকে কৰা এক সহকৰ্মী-পৰ্যালোচনা বা অধ্যয়নত, গৱেষকসকলে সমকামী পুৰুষৰ প্ৰতি তেওঁলোকৰ মনোভাৱৰ সন্দৰ্ভত বিপৰীতকামী পুৰুষ আৰু মহিলাৰ মাজত পৰিসাংখ্যিকভাৱে গুৰুত্বপূৰ্ণ পাৰ্থক্য বিচাৰি পাইছে। যদিও সমকামী সকলৰ ক্ষেত্ৰত পুৰুষ আৰু মহিলাৰ ক্ষেত্ৰত পৰিসাংখ্যিকভাৱে কোনো গুৰুত্বপূৰ্ণ পাৰ্থক্য পোৱা নগ'ল, বিপৰীতকামী পুৰুষসকলে সমকামী বুলি গণ্য কৰা পুৰুষৰ প্ৰতি পৰিসাংখ্যিকভাৱে গুৰুত্বপূৰ্ণ উচ্চ স্তৰৰ বিদ্বেষ প্ৰদৰ্শন কৰে যিটো সমকামী নাৰীৰ ক্ষেত্ৰত কম।

## তথ্যসূত্ৰ

## বাহ্যিক সংযোগ
* 

শ্ৰেণী:এলজিবিটি
শ্ৰেণী:অপৰাধ
শ্ৰেণী:ভেদভাৱ
চকলেট

**চকলেট**  হৈছে ভজা আৰু গুৰি কৰা কেকাও (cacao) গছৰ বীজৰ পৰা তৈয়াৰ কৰা এক প্ৰকাৰৰ খাদ্য সামগ্ৰী। চকলেট তৰল, কঠিন বা পেষ্ট হিচাপে উপলব্ধ। অন্য খাদ্যৰ স্বাদগন্ধ বৃদ্ধিকাৰী দ্ৰব্য (ফ্লেভাৰিং এজেণ্ট) হিচাপেও চকলেট ব্যৱহাৰ কৰা হয়। অ'লমেক সভ্যতা (খ্ৰীষ্টপূৰ্ব ১৯-১১ শতিকাৰ)ৰ সময়তে খাদ্য হিচাপে কেকাও ব্যৱহাৰ কৰিছিল,  আৰু মায়া আৰু এজটেকসহ মেছোআমেৰিকান লোকৰ বেছিভাগেই চকলেট পানীয় তৈয়াৰ কৰিবলৈ ব্যৱহাৰ কৰিছিল।

কেকাও গছৰ বীজবোৰৰ এক তীব্ৰ তিতা সোৱাদ থাকে আৰু কিণ্বন কৰি ইয়াৰ সোৱাদ বিকশিত কৰা হয়। কিণ্বনৰ পিছত, বীজবোৰ শুকুৱাই, পৰিষ্কাৰ কৰা হয় আৰু ভজা হয়। তাৰ পিছত বীজৰ ওপৰৰ আৱৰণ আঁতৰ কৰি নিৰ্ভেজাল কোকোভৰ (cocoa mass) প্ৰস্তুত কৰা হয়। এই কোকোভৰ গৰম কৰি তৰলীকৃত হোৱাৰ পিছত, ইয়াক চকলেট পানীয় (chocolate liquor) বুলি কোৱা হয়। এই পানীয় ঠাণ্ডা হোৱাৰ পিছত ইয়াৰ পৰা দুটা উপাদান প্ৰস্তুত কৰা হয়: গোটা কোকো (cocoa solids) আৰু কোকো মাখন (cocoa butter)। চেনি মিহলি নকৰাকৈ বিভিন্ন অনুপাতত গোটা কোকো আৰু কোকো মাখনৰ পৰা বেকিং চকলেট বা তিতা চকলেটত প্ৰস্তুত কৰা হয়। পাউডাৰড বেকিং কোকো (Powdered baking cocoa), ই কোকো মাখনতকৈ অধিক আঁহযুক্ত হয়। ডাচ্চ কোকো (dutch cocoa) উৎপাদন কৰিবলৈ ইয়াক ক্ষাৰৰ সৈতে সংমিশ্ৰণ কৰা হয়। বৰ্তমান খোৱা চকলেটৰ বেছিভাগ হৈছে মিঠা চকলেট (sweet chocolate)। গোটা কোকো, কোকো মাখন বা বনস্পতি তেল, আৰু চেনীৰ সংমিশ্ৰণ কৰি মিঠা চকলেট প্ৰস্তুত কৰা হয়। গাখীৰ চকলেট (Milk chocolate) হৈছে এক প্ৰকাৰৰ মিঠা চকলেট য'ত অতিৰিক্তভাৱে গাখীৰ পাউডাৰ বা ঘনীভূত গাখীৰ থাকে। বগা চকলেটত (White chocolate) কোকো বাটাৰ, চেনী আৰু গাখীৰ থাকে, কিন্তু কোনো গোটা কোকো নাথাকে।

চকলেট হৈছে পৃথিৱীৰ আটাইতকৈ জনপ্ৰিয় খাদ্য আৰু ফ্লেভাৰ। চকলেট হৈছে বহুতো খাদ্য সামগ্ৰী বিশেষকৈ মিঠাই, যাৰ ভিতৰত আছে কেক, পুডিং, মুচ, চকলেট ব্ৰাউনি, আৰু চকলেট চিপ কুকিজ আদিৰ এটা মূখ্য উপাদান। বহুতো কেণ্ডি মিঠাইৰ ভিতৰত চকলেট থাকে নাইবা চকলেটৰ প্ৰলেপ দিয়া হয়। চকলেট বাৰত কঠিন চকলেট বা চকলেটত প্ৰলেপ দিয়া অন্যান্য উপাদানেৰে তৈয়াৰ কৰা হয়। ইয়াক স্নেক্স হিচাপে খোৱা হয়। ‘খ্ৰীষ্টমাছ’, ‘ইষ্টাৰ’, ‘ভেলেণ্টাইন দে’ৰ দৰে কিছুমান পশ্চিমীয়া বন্ধৰ দিনত বিভিন্ন আকৃতিত সজ্জিত চকলেটৰ উপহাৰ (যেনে কণী, হৃদযন্ত্ৰ, মুদ্ৰা) দিয়াৰ পৰম্পৰা পালন কৰা হয়। “চকলেট গাখীৰ” আৰু “হট চকলেট”ৰ দৰে কিছুমান ঠাণ্ডা আৰু গৰম পানীয়ত আৰু ক্ৰীম ডি কেকাও (creme de cacao)ৰ দৰে কিছুমান সুৰাযুক্ত পানীয়তো চকলেট ব্যৱহাৰ কৰা হয়।

কোকো আমেৰিকাত উৎপন্ন হৈছিল যদিও একবিংশ শতিকাত কোকোৰ শীৰ্ষস্থানৰ উৎপাদক হৈছে পশ্চিম আফ্ৰিকাৰ দেশবোৰ, বিশেষকৈ ক'টে ডি'আইভ'ৰ (Côte d'Ivoire) আৰু ঘানাই বিশ্বৰ প্ৰায় ৬০% কোকোৰ যোগান ধৰে।

পশ্চিম আফ্ৰিকাত কোকো খেতিৰ সৈতে প্ৰায় দুই নিযুত শিশু জড়িত থকাৰ বাবে, ২০১৮ চনত শিশু দাসত্ব আৰু সৰবৰাহৰ সৈতে জড়িত উদ্বেগৰ এটা মুখ্য কাৰণ আছিল, আৰু এতিয়াও আছে। এই ক্ষেত্ৰত শিশুসকলৰ পৰিস্থিতি উন্নত কৰাৰ আন্তৰ্জাতিক প্ৰচেষ্টা বিফল হোৱাৰ প্ৰধান কাৰণ হৈছে নিৰন্তৰ দৰিদ্ৰতা, বিদ্যালয়ৰ অনুপস্থিতি, বিশ্বৰ কোকোৰ চাহিদা বৃদ্ধি, কোকোৰ অধিক গভীৰ কৃষি, আৰু শিশু শ্ৰমিকৰ নিৰন্তৰ শোষণ।

## তথ্য সংগ্ৰহ

শ্ৰেণী:খাদ্য
দক্ষিণ কামৰূপ ছোৱালী মহাবিদ্যালয়

**দক্ষিণ কামৰূপ ছোৱালী মহাবিদ্যালয়** () হৈছে ১৯৮৮ চনত স্থাপিত অসমৰ কামৰূপ জিলাৰ মিৰ্জাত অৱস্থিত এখন সাধাৰণ ডিগ্ৰীৰ শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
* অসমীয়া
* ইংৰাজী
* অৰ্থনীতি
* শিক্ষা
* বুৰঞ্জী
* হোম চায়েঞ্চ
* গণ যোগাযোগ আৰু সাংবাদিকতা
* দৰ্শন

## মান্যতা
* ২০১৬ চনত মহাবিদ্যালয়খনে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘বি’ গ্ৰেড পাবলৈ সক্ষম হয়।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ললিত চন্দ্ৰ ভৰালী মহাবিদ্যালয়

**ললিত চন্দ্ৰ ভৰালী মহাবিদ্যালয়** () হৈছে ১৯৭১ চনত স্থাপিত অসমৰ গুৱাহাটীৰ মালিগাঁৱত অৱস্থিত এখন সাধাৰণ স্নাতকৰ সহ-শিক্ষাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### বিজ্ঞান
*পদাৰ্থ বিজ্ঞান
*গণিত
*ইলেক্ট্ৰনিকছ এণ্ড কমুনিকেশ্যন টেক্নোলজি (Electronics and communication technology)
*পৰিসংখ্যা
*কম্পিউটাৰ বিজ্ঞান

### কলা আৰু বাণিজ্য
*অসমীয়া
*বঙালী
*ইংৰাজী
*হিন্দী
*বুৰঞ্জী
*শিক্ষা
*অৰ্থনীতি
*দৰ্শন
*ৰাজনীতি
*বাণিজ্য

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্বহীদ স্মৃতি মহাবিদ্যালয়

**শ্বহীদ স্মৃতি মহাবিদ্যালয়** () হৈছে ১৯৮৭ চনত স্থাপিত অসমৰ নলবাৰী জিলাৰ বেলশৰত অৱস্থিত এখন সাধাৰণ স্নাতক মহলাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত। এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰীৰ পাঠ্যক্ৰম আগবঢ়ায়।

## তথ্যসূত্ৰ

## বাহ্যিক সংযোগ
*

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
মৰিগাঁও মহাবিদ্যালয়

**মৰিগাঁও মহাবিদ্যালয়** () হৈছে ১৯৬৪ চনত স্থাপিত অসমৰ মৰিগাঁৱত অৱস্থিত এখন পুৰণি স্নাতকৰ সহ-শিক্ষা মহাবিদ্যালয়। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগ
### বাণিজ্য
* গণিত
* পদাৰ্থ বিজ্ঞান
* ৰসায়ন বিদ্যা
* উদ্ভিদ বিজ্ঞান
* প্ৰাণী বিজ্ঞান
* নৃতত্ত্ব

### কলা আৰু বাণিজ্য
* অসমীয়া
* ইংৰাজী
* দুৰ্যোগ ব্যৱস্থাপনা
* বুৰঞ্জী
* শিক্ষা
* অৰ্থনীতি
* দৰ্শন
* ৰাজনীতি
* হিন্দী
* ভূগোল
* বাণিজ্য

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ধুবুৰী ছোৱালী মহাবিদ্যালয়

**ধুবুৰী ছোৱালী মহাবিদ্যালয়** () ১৯৮৩ চনত স্থাপিত অসমৰ ধুবুৰীত অৱস্থিত এখন সাধাৰণ ডিগ্ৰীৰ মহিলা শিক্ষানুষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷ এই মহাবিদ্যালয়খনে কলা শাখাৰ বিভিন্ন স্নাতক ডিগ্ৰী পাঠ্যক্ৰম আগবঢ়ায়।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
জীৱনে মোক কি দিলে (গ্ৰন্থ)

**জীৱনে মোক কি দিলে**() হৈছে অসমৰ বিশিষ্ট লেখক, শিক্ষাবিদ, অধ্যাপক ড০ প্ৰহ্লাদ কুমাৰ বৰুৱাৰ এখন প্ৰবন্ধ সংকলন। গ্ৰন্থখন জীৱন বিষয়ক । ২০০৩ চনৰ অক্টোবৰ মাহত বনলতা প্ৰকাশনৰ পৰা প্ৰকাশিত গ্ৰন্থখনৰ দ্বিতীয় আৰু তৃতীয় সংস্কৰণ প্ৰকাশ হয় ক্ৰমান্বয়ে ২০০৯ চনৰ জানুৱাৰী আৰু ২০১২ চনৰ ছেপ্টেম্বৰ মাহত। মুঠ ৮৮ পৃষ্ঠাৰ গ্ৰন্থখনৰ তৃতীয় সংস্কৰণৰ মূল্য ৬০ টকা। 

## বিৱৰণ
কিতাপখনৰ আঁৰৰ কথাত লেখক প্ৰহ্লাদ কুমাৰ বৰুৱাই কিতাপখনৰ বিষয়বস্তু সম্পৰ্কে লিখিছে,"মানুহৰ জীৱন যেন এক অনন্ত গহ্বৰ।... ৰহস্যময় সময়ৰপৰা, কঠিন বাস্তৱৰ পৰা জীৱনে বিচিত্ৰ অভিজ্ঞতা আহৰণ কৰে। মনত,প্ৰাণত,চেতনাত, স্মৃতিত, সত্তাত অভিজ্ঞতাবোৰে প্ৰকাশৰ বাট বিচাৰি নিৰন্তৰ আস্ফালন কৰে, বিস্ফোৰণৰ বাবে জ্বালামুখী হৈ পৰে। বাছি বাছি কিছুমান অনুভৱক প্ৰকাশৰ স্বাধীনতা দিলোঁ। এইবোৰ কাৰ অনুভৱ? কেৱল মোৰেইনে? নে আনৰো?" কিতাপখনৰ সূচীপত্ৰ খন *সূচীপত্ৰ* বুলি নামাকৰণ নকৰি নাম দিয়া আছে *অনুভৱৰ দিশবোৰ*।
কিতাপখনত মুঠ ১৪ টা প্ৰবন্ধ আছে।   প্ৰবন্ধসমূহ হৈছে, 'জীৱন এক কৰুণ প্ৰাৰ্থনা','জীৱনত আপোন বুলিনো কি আছে', 'জীৱনক লগ পাবৰ বাবেই জীৱন জোৰা ব্যাকুলতা', 'পুৰুষৰ জীৱনত নাৰী', 'পুৰুষে নাৰীৰ বাবে কি কৰে', 'জনপ্ৰিয়তা ধ্বংসৰ কাৰণো হ'ব পাৰে', 'আদৰ্শ জীৱন-দৃষ্টি নে অন্ধতা', 'হতাশাগ্ৰস্ততাও জীৱনৰ পাথেয় হ'ব পাৰে', 'শিক্ষকতাই মোক কি দিলে', 'মানুহ কিহেৰে জীয়াই থাকে', 'যৌৱন কেৱল উন্মাদনা নহয়','কেতিয়াবা আত্মহত্যা কৰিবৰ মন যায় নেকি', 'জীৱন আত্মপ্ৰৱঞ্চনা নহয়' আৰু 'জীৱনে মোক কি দিলে'।

## লেখকৰ চমু পৰিচয়

প্ৰহ্লাদ কুমাৰ বৰুৱা  হৈছে অসমৰ এগৰাকী বিশিষ্ট শিক্ষাবিদ, সাহিত্যিক, সমালোচক।  ১৯৪৪ চনৰ ২৮ ফেব্ৰুৱাৰীত শিৱসাগৰ জিলাত জন্মলাভ কৰা বৰুৱা পিছলৈ ১৯৭১ চনৰ পৰা ডিব্ৰুগড়ৰ ৰূপনগৰৰ বাসিন্দা হয়। স্নাতক পৰীক্ষা দিয়েই তিনিখনকৈ শিক্ষানুষ্ঠানত দুবছৰ শিক্ষকতা কৰি পিছত ডিব্ৰুগড় বিশ্ববিদ্যালয়ৰ পৰা স্নাতকোত্তৰ আৰু ডক্টৰেট ডিগ্ৰী অৰ্জন কৰিছিল। বিদ্যালয়,মহাবিদ্যালয়,বিশ্ববিদ্যালয় সকলো পৰ্যায়ৰ শিক্ষানুষ্ঠানতে শিক্ষকতা কৰা প্ৰহ্লাদ কুমাৰ বৰুৱাই ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰাধ্যাপকৰূপে ২০০৭ চনত অৱসৰ গ্ৰহণ কৰিছিল।

প্ৰহ্লাদ বৰুৱা এজন প্ৰচাৰবিমুখ ব্যক্তি আছিল। শিক্ষকতাৰ সমান্তৰালকৈ নীৰলে সাহিত্য-চৰ্চা কৰা বৰুৱাই কেইবাখনো আলোচনা-সমালোচনামূলক গ্ৰন্থ, জীৱন-বিষয়ক গ্ৰন্থ, শিশু গ্ৰন্থ আদি ৰচনা কৰি গৈছে। তেওঁ অসম সাহিত্য সভাৰ লগতো জড়িত এজন ব্যক্তি।দেশ, জাতি, সমাজ, ভাষা-সাহিত্যৰ হকে কাম কৰা বৰুৱাই অসম আন্দোলনতো সক্ৰিয় ভূমিকা গ্ৰহণ কৰিছিল। মৃত্যুৰ আগলৈকে সাহিত্য চৰ্চা অব্যাহত ৰখা সাহিত্যিক গৰাকীয়ে অসম ৰাজ্যৰ ভাষা-সাহিত্য আৰু সামাজিক ক্ষেত্ৰত অৱদান যোগাই গৈছে।

## তথ্যৰ উৎস

## লগতে চাওক

শ্ৰেণী:অসমীয়া গ্ৰন্থ
মই ভাল শিক্ষক হ'ব নোৱাৰিলোঁ (গ্ৰন্থ)

**মই ভাল শিক্ষক হ'ব নোৱাৰিলোঁ**() হৈছে অসমীয়া সাহিত্যিক, শিক্ষাবিদ মইনা গোস্বামীয়ে ৰচনা কৰা এখন প্ৰবন্ধ আৰু উপন্যাসৰ সমন্বয়পূৰ্ণ গ্ৰন্থ। পৰম্পৰাগত আসোঁৱাহযুক্ত শিক্ষা ব্যৱস্থাৰ বিকল্প পদ্ধতি এটাৰে কৰা বিদ্যালয় এখনৰ বৰ্ণনা কৰা হৈছে কিতাপখনত।  প্ৰবন্ধ আৰু উপন্যাস দুয়োবিধৰ ছাঁ থকাৰ বিষয়ে লেখকে 'আত্মকথা' শীৰ্ষক কলমত লিখিছে, "কথাবোৰ লিখি গ'লে এখন ৰচনা হ'ব। ৰচনাখন শেষ কৰি পঢ়িব পৰাকৈ সোৱাদ ল'গা হ'ব জানো? এতেকে অকণমান উপন্যাসৰ কৌশল ল'ব লাগিব।" কিতাপখনৰ প্ৰাক্‌-কথন লিখিছে ড° পৰমানন্দ মহন্ত আৰু ড° অৰ্পনা মহন্তই।আঁক-বাঁক প্ৰকাশনে ২০১৩ চনৰ জানুৱাৰী মাহত প্ৰথম সংস্কৰণ প্ৰকাশ কৰা কিতাপখনৰ একেটা বছৰৰে ডিচেম্বৰ মাহলৈ দ্বিতীয় সংস্কৰণ প্ৰকাশ হয়। ২০১৭ চনৰ জানুৱাৰী মাহত তৃতীয় সংস্কৰণ প্ৰকাশ পোৱা ৯৬ পৃষ্ঠাৰ কিতাপখনৰ মূল্য ১১০ টকা। তৃতীয় সংস্কৰণত অশ্বিনী কলিতাৰ "'মই ভাল শিক্ষক হ'ব নোৱাৰিলোঁ'ৰ পাণ্ডুলিপি পঢ়ি" শিৰোনামেৰে এটি আলোচনা সন্নিৱিষ্ট কৰা হৈছে। "শিক্ষাৰ স'তে জড়িত সহৃদয় সতীৰ্থ, শ্ৰদ্ধেয় অভিভাৱক আৰু হেঁপাহৰ ছাত্ৰ-ছাত্ৰীসকলৰ হাতত" লেখকে কিতাপখন আগবঢ়াইছে।

## বিৱৰণ
কিতাপখনৰ প্ৰাক্‌-কথনত ড° পৰমানন্দ মহন্ত আৰু ড° অৰ্পনা মহন্তই লিখিছে, "শিক্ষাৰ প্ৰকৃত  উদ্দেশ্য যে শিশুৰ মানৱীয় গুণবোৰ বিকশাই ছাত্ৰ-ছাত্ৰীক 'সামাজিক সম্পদ' হিচাপে গঢ়ি তোলা, এই বিষয়ে শ্ৰীগোস্বামী সজাগ। তেখেতে অনুভৱ কৰে যে, প্ৰতিজন শিক্ষকেই শিক্ষকতাৰ মাজেৰে 'নিজকে পূৰ্ণ মানুহ হোৱাৰ অনুশীলন' কৰিব পাৰে।"

"সত্যকাম , তোলৈ এতিয়া বৰকৈ মনত পৰিছে । বুজা বুলি ভাবিছিলোঁ যদিও তোৰ প্ৰশ্নময় জীৱনটো আচলতে বুজা নাছিলোঁ। ৰোমাণ্টিক জীৱনৰ অযথা প্ৰশ্ন বুলি তোৰ চকু -মুখত বিয়পি থকা প্ৰশ্নবোৰ একাষৰীয়া কৰি মই জীৱনৰ বাট বুলিছিলোঁ। তই সুধিছিলি মোক , নিস্প্ৰাণ কাঠ বা শিল কাটি শিল্পীয়ে একোটা যেন জীৱন্ত মূৰ্তি নিৰ্মান কৰে । তোৰ সন্মুখৰ ছাত্ৰ-ছাত্ৰীসকল টো পুতলা নহয় ,তেওঁলোকৰ চকু-মুখত কিয় আকি দিব নোৱাৰি উচ্চতৰ মানৱীয় আকংক্ষা । তই কৈছিলি সত্যকাম , - " A school can create a hunger for knowledge , A school can create a thirst for changing the society."..." এয়া গ্ৰন্থখনৰ আৰম্ভণিৰ প্ৰথম পৃষ্ঠাৰ চমু অৱলোকন । এই গ্ৰন্থখনৰ আলোক নামৰ শিক্ষকজনে জীৱনৰ পৈণত বয়সত বুজি পালে যে , শিক্ষকতা কেৱল শ্ৰেণীকোঠাৰ পেছাই নহয় ই এক স্ব আৰোপিত দায়িত্বও। মানুহৰ বাসোপযোগী সমাজ গঢ়াৰ বাবে শিক্ষকতা এক জীৱনাদৰ্শ , এক মহৎ জীৱনবোধ।

## লেখকৰ চমু পৰিচয়

মইনা গোস্বামী হৈছে অসমৰ এজন বিশিষ্ট চিন্তাবিদ, লেখক আৰু নাট্যকাৰ । সুলেখক মইনা গোস্বামী দীৰ্ঘদিন ধৰি শিক্ষকতাৰ লগত জড়িত । শিক্ষকতাৰ কালছোৱাত তেখেতে অৰ্জন কৰিছিল বিচিত্ৰ-বৰ্ণিল অভিজ্ঞতা আৰু উপলব্ধি৷ তেওঁ *সচেতন সতীৰ্থ* আৰু *কঠীয়া* আলোচনীৰ সম্পাদনাৰ সৈতে জড়িত। কেইবাখনো নাটক, শিশুগ্ৰন্থকে ধৰি তেওঁৰ মুঠ প্ৰকাশিত গ্ৰন্থ চৈধ্যখন। *সংস্কৃতি মানুহৰ সংগ্ৰামৰ অস্ত্ৰ*, *গণবোধ সৃষ্টিৰ অমোঘ মন্ত্ৰ*, *মোক বন্ধু কৰি লোৱা*, *সূৰ্য এদিন সকলোৰে বাবে উদয় হ'ব* আদি তেওঁৰ কেইখনমান গ্ৰন্থ। 

## তথ্যৰ উৎস

## লগতে চাওক
মই ভাল দেউতা হ'ব নোৱাৰিলোঁ

শ্ৰেণী:অসমীয়া গ্ৰন্থ
মিত্ৰ (দেৱতা)

**মিত্ৰ** () হৈছে ভাৰতীয় সংস্কৃতিৰ এগৰাকী দেৱতা। তেওঁৰ গুৰুত্ব আৰু কাৰ্য সময়ৰ সৈতে সলনি হয়। মিতান্নী শিলালিপিত মিত্ৰক চুক্তিৰ (বা অংগীকাৰ) অন্যতম ৰক্ষক হিচাপে আহ্বান কৰা হৈছে। ঋকবেদত মিত্ৰ সাধাৰণতে দ্বৈত ৰূপত দেখা যায় যি মূলতঃ বৰুণৰ দৰে একে গুণৰ অধিকাৰী। উদাহৰণস্বৰূপে, ঋত অৰ্থাৎ "সত্য তথা শৃংখলা"ৰ মুখ্য অভিভাৱক হিচাপে দুয়োগৰাকী দেৱতাকে চিত্ৰায়িত কৰা হয়। বৈদিক গ্ৰন্থ আৰু ব্ৰাহ্মণসমূহৰ শেষৰ ফালে মিত্ৰ পুৱা আৰু ৰাতিপুৱাৰ সূৰ্য্যৰ পোহৰৰ সৈতে ক্ৰমান্বয়ে সম্পৰ্কিত হৈ আছে। ইয়াৰ বিপৰীতে বৰুণ সন্ধিয়া আৰু শেষলৈ ৰাতিৰ সৈতে সম্পৰ্কিত হৈ পৰে। পৰৱৰ্তী গ্ৰন্থসমূহত মিত্ৰৰ অস্তিত্ব প্ৰায়োগিক ক্ষেত্ৰত নাইকিয়া হয় আৰু তেওঁ বন্ধুত্বৰ পৃষ্ঠপোষক দেৱতাৰ ৰূপ পায়। যিহেতু তেওঁ "বন্ধু", সেয়ে তেওঁ সকলোপ্ৰকাৰৰ হিংসাক ঘৃণা কৰে।
## বেদসমূহত উল্লেখ
প্ৰাচীনতম বৈদিক গ্ৰন্থ ঋকবেদত, মিত্ৰ বৰুণৰ পৰা পৃথক নহয়। তেওঁৰ সৈতে মিত্ৰই মিত্ৰ-বৰুণ নামৰ এক যুটী গঠন কৰে, [ক] আৰু য'ত মিত্ৰ-বৰুণৰ বৈশিষ্ট্যসমূহ মূলতঃ বৰুণৰ দৰে।  বৰুণ এই দুয়োজনৰ ভিতৰত কেৱল জ্যেষ্ঠই নহয়, লগতে – ঋকবেদ (২.১২) অনুসৰি ইন্দ্ৰৰ পিছতে ঋকবৈদিক দেৱতাসকলৰ ভিতৰত দ্বিতীয় সৰ্বশ্ৰেষ্ঠ। ঋকবেদত মিত্ৰক কেৱল এটা স্তৱকত স্বতন্ত্ৰভাৱে সম্বোধন কৰা হৈছে য'ত তেওঁক বৰুণৰ পৰা পৃথক কৰিব পৰাকৈ তেওঁৰ কোনো বিশেষত্ব নাই।

মিত্ৰ-বৰুণক যুৱাৱস্থাত কল্পনা কৰা হয়। তেওঁলোকে জিলিকি থকা পোছাক পিন্ধে। তেওঁলোক সমগ্ৰ পৃথিৱীৰ ৰজা তথা অভিভাৱক আৰু তেওঁলোকে এক হাজাৰ স্তম্ভ আৰু এহেজাৰ দ্বাৰ সংলগ্ন সোণালী প্ৰাসাদত বাস কৰে। তেওঁলোকে স্বৰ্গ আৰু পৃথিৱীৰ লগতে এই দুয়ো লোকৰ মাজৰ বায়ুক ধাৰণ কৰে। তেওঁলোক নদী আৰু সাগৰৰ অধিপতি আৰু তেওঁলোকে আকাশৰ পৰা বৰষুণ আৰু সতেজতা প্ৰেৰণ কৰে। 

তেওঁলোকে বিশুদ্ধ ঘিঁ‌উৰ নিয়ৰেৰে ঠাইবোৰ ভিজাই আৰু স্বৰ্গীয় জলধাৰাৰে সংপৃক্ত বৰষুণ তেওঁলোকৰ পৰা আহে। তেওঁলোকৰ নিবাসত মৌ-যুক্ত সুঁ‌তি প্ৰবাহিত হয় আৰু তেওঁলোকৰ চৰণীয়া ঠাইবোৰত থকা গৰুসমূহে সতেজতা প্ৰদান কৰে। তেওঁলোকক অৱমাননা কৰা লোকসকলক তেওঁলোকে ৰোগত আক্ৰান্ত কৰে। তেওঁলোক হৈছে অসুৰ আৰু গোপন জ্ঞান অৰ্থাৎ মায়াই তেওঁলোকক সূৰ্যক আকাশ অতিক্ৰম কৰিবলৈ আৰু ডাৱৰেৰে ঢাকি ধৰিবলৈ ক্ষমতা প্ৰদান কৰে। সূৰ্য হৈছে তেওঁলোকৰ চকু আৰু তেওঁলোকে সূৰ্যৰ ৰশ্মিৰে সৰ্বোচ্চ স্বৰ্গত ৰথ চলায়। তেওঁলোকৰ ওচৰত জ্ঞানী আৰু আনে বাগি মাৰিব নোৱাৰা গুপ্তচৰ আছে। তেওঁলোকে শৃংখলা বজাই ৰাখে (ঋত বা সত্য), আৰু মিথ্যাৰ বিৰুদ্ধে থিয় দি মিথ্যাচাৰীসকলক শাস্তি দিয়ে। তেওঁলোক সপ্ত আদিত্যৰ দলপতি।

তেওঁলোকৰ কিছুমান দিশত বৰুণ সূৰ্য আৰু অন্যান্য মহাকাশীয় গ্ৰহ-নক্ষত্ৰৰ মহাজাগতিক ছন্দৰ অধিপতি। আনহাতে মিত্ৰই আগদিনা সন্ধিয়া বৰুণে আৱৰি ৰখা প্ৰভাতী কিৰণ কঢ়িয়াই আনে। মিত্ৰক স্বতন্ত্ৰভাৱে বল হিচাপে চিনাক্ত কৰা হয় যাৰ দ্বাৰা সূৰ্যৰ গতিপথ নিয়ন্ত্ৰিত হয়। সাবিত্ৰক (সৱিতুৰ) সেয়েহে মিত্ৰৰ সৈতে চিনাক্ত কৰা হয় অগ্নিক ৰাতিপুৱাৰ আগতে মিত্ৰক আগবঢ়াই আনিবলৈ অনুৰোধ কৰা হয়। 

অথৰ্ববেদত মিত্ৰ পুনৰ সূৰ্য্যোদয়ৰ সৈতে সম্পৰ্কিত যি সন্ধিয়াৰ সৈতে বৰুণৰ সম্পৰ্কৰ বিপৰীত। ব্ৰাহ্মণত মিত্ৰক দিনৰ সৈতে আৰু বৰুণক ৰাতিৰ সৈতে সংযুক্ত কৰে। লগতে শতপথ ব্ৰাহ্মণত মিত্ৰ-বৰুণক "পৰামৰ্শ আৰু শক্তি" হিচাপে বিশ্লেষণ কৰা হয় য'ত মিত্ৰ পুৰোহিত আৰু বৰুণ ৰাজকীয় শক্তি। 

## শিলালিপি
ইণ্ডিক মিত্ৰক প্ৰথমবাৰৰ বাবে খ্ৰীষ্টপূৰ্ব চতুৰ্দশ শতিকাৰ মিতান্নী শিলালিপিত উল্লেখ কৰা হয় য'ত মিতান্নীৰ এজন ইন্দো-আৰ্য ৰজাই মিত্ৰ, ইন্দ্ৰ, বৰুণ আৰু অশ্বিনসকলক তেওঁৰ শপত গ্ৰহণ কৰা দায়বদ্ধতাৰ বাবে আহ্বান কৰে। 
## তথ্য সংগ্ৰহ

শ্ৰেণী:হিন্দু দেৱতা
কলিবাৰী

**কলিবাৰী** () তেজপুৰ নগৰত অৱস্থিত এখন ঠাই৷ কলিবাৰী ঠাইখনৰ নামটো আহিছে ক’লিবুঢ়ী বা কলিবুঢ়ী নামৰ এগৰাকী বৈষ্ণৱ ধৰ্মীয় বিধৱা মহিলাৰ নামৰ পৰা৷ তথ্য অনুসৰি তেওঁ ওঠৰ শতিকাত মোৱামৰীয়া বিদ্ৰোহ দমনৰ অত্যাচাৰ পৰা ৰক্ষা পাবলৈ আহোম স্বৰ্গদেউ শিৱ সিংহৰ ৰাজ্যৰ পৰা পলায়ন কৰিছিল৷ শিৱসাগৰৰ তামুলী বজাৰ নামৰ ঠাইৰ পৰা ব্ৰহ্মপুত্ৰ নদীয়েদি চাৰিজন পুত্ৰৰ সৈতে নাৱেৰে ভটিয়াই আহি তেওঁ তেজপুৰত থিতাপি লৈছিল৷ নাও চলোৱাত পাৰ্গত কলিবুঢ়ীক ৰজাই এটা ঘাট প্ৰদান কৰিছিল৷ পিছলৈ সেই ঘাটটোৰ নাম কলিবুঢ়ী ঘাট হয় আৰু ঘাটৰ নামৰ পৰাই অঞ্চলটোৰ নাম কলিবাৰী হয়গৈ৷

আন এক তথ্যমতে কলিবাঈ নামৰ এগৰাকী পোহাৰীৰ নামেৰে ঠাইখনৰ নাম কলিবাৰী হয়। হেমচন্দ্ৰ গোস্বামীয়ে যেতিয়া তেজপুৰলৈ আহি প্ৰশাসনীয় বিষয়া হিচাপে কাৰ্য্যভাৰ লয় (২/৫/১৯০৫), তেওঁ কলিবাৰী অঞ্চলত বসতি কৰিবলৈ লয়, কলিবাৰী নামটোৰ প্ৰসংগত তেওঁ পদ্মনাথ গোহাঞি বৰুৱাক কৈছিল- 'কলিবাৰী নামতো বৰ আপচু লাগে হে, সলাই দিব নোৱাৰিনে'? এই প্ৰশ্নৰ উত্তৰত বৰুৱাই কৈছিল, 'কলিবাঈ নামৰ পোহাৰীজনীৰ নামেৰেই ঠাই টুকুৰাৰ নামে চহৰ ভেদিলে। কি কৰিব'?

## ইতিহাস
অসমৰ প্ৰথম অসমীয়া পষেকীয়া আলোচনী ’বন্তি’ কলিবাৰীৰ পৰা প্ৰকাশ হৈছিল৷ ১৮৮৮ চনত অসমীয়া ভাষা উন্নতী সাধিনী সভা (অ ভা উ সা) ৰ তেজপুৰ শাখা কলিবাৰীত প্ৰতিষ্ঠা কৰা হৈছিল৷ ১৯২৭ চনত অভাউসাই কলিবাৰীত অসমৰ প্ৰথমখন ’মঞ্চ বিহু’ অনুষ্ঠিত কৰিছিল৷ কলিবাৰীতে বাণ থিয়েটাৰৰ জন্ম হৈছিল বুলি জনা যায়৷

১৮৩৫-১৮৯০ চনৰ ভিতৰত তেজপুৰৰ আশে-পাশে থকা অঞ্চল সমূহ যেনে গহপুৰ, জামুগুৰি, চতিয়া, চাৰিআলি আদিৰ পৰা বহু অসমীয়া পৰিয়াল উঠি আহি এই কলিবাৰী অঞ্চলত বাস কৰিবলৈ আৰম্ভ কৰে। ভৱানী চৰণ ভট্টাচাৰ্য্য, বেথাৰাম শৰ্মা, ফণীধৰ গোস্বামী, বলীনাথ বৰুৱা, সোণাৰাম পটংগীয়া, চৰ্দ্দাৰ বাহাদুৰ গোপাল ৰাভা, লক্ষীকান্ত দাস, মোলান শৰ্মা, ফণীধৰ গোস্বামী, লক্ষীকান্ত বৰকাকতী, ৰজনীকান্ত পদ্মপতি, খান চাহেব মহম্মদ চৈয়ব, জয়দেৱ শৰ্মা পণ্ডিত, হৰিবিলাস আগৰৱালা আদি তেজপুৰৰ বিখ্যাত লোকসকলৰ পৰিয়ালে এই ঠাইতে বসতি আৰম্ভ কৰিছিল।

## কলিবাৰীৰ উল্লেখযোগ্য ব্যক্তি

* ৰায়বাহাদুৰ গোপাল চন্দ্ৰ ৰাভা (বিষ্ণুপ্ৰসাদ ৰাভাৰ পিতৃ)
* পদ্মনাথ গোহাঞি বৰুৱা
* লম্বোদৰ বৰা
* চন্দ্ৰধৰ গোস্বামী
* ফণী শৰ্মা
*অভিজিত ভট্টাচাৰ্য (ভলিবল খেলুৱৈ)
* জয় দাস

## তথ্যউৎস

শ্ৰেণী:তেজপুৰ
ভমিদিপতি সাই প্ৰনীত

**ভামিদিপতি সাই প্ৰনীত** (; জন্ম: ১০ আগষ্ট ১৯৯২) এজন ভাৰতীয় বেডমিণ্টন খেলুৱৈ। ১৯৮৩ চনত প্ৰকাশ পাডুকনৰ পিছত ২০১৯ চনত বি ডব্লিউ এফ বিশ্ব চেম্পিয়নশ্বিপত ব্ৰঞ্জৰ পদক অৰ্জন কৰা তেওঁ ৩৬ বছৰৰ ভিতৰত প্ৰথম ভাৰতীয় পুৰুষ শ্বাটলাৰ হয়। ২০১৯ চনত সাই প্ৰনীতক অৰ্জুন বঁটাৰে সন্মানিত কৰা হয়। তেওঁৰ পিতৃ-মাতৃ হৈছে অন্ধ্ৰপ্ৰদেশৰ পশ্চিম গোদাৱৰী জিলাৰ পালাকোল্লুৰ চেশাদ্ৰী দীক্ষিতুলু আৰু মাধৱী লতা। তেওঁৰ মাহী এগৰাকী ৰাষ্ট্ৰীয় পৰ্যায়ৰ বেডমিণ্টন খেলুৱৈ আছিল।

## কেৰিয়াৰ
তেওঁ বৰ্তমান হায়দৰাবাদৰ গোপীচান্দ বেডমিণ্টন একাডেমীত প্ৰশিক্ষণ লৈ আছে। সোঁহাতেৰে খেলা চাই প্ৰনীতে ২০০৩ চনৰ অল ইংলেণ্ড চেম্পিয়ন মালয়েছিয়াৰ মুহাম্মাদ হাফিজ হাছিমক প্ৰথম ৰাউণ্ডত ২০১৩ চনৰ থাইলেণ্ড অপেন গ্ৰেণ্ড প্ৰিঁ গোল্ড টুৰ্ণামেণ্টত হৰোৱাইছিল।

২০১৩ চনত প্ৰনীতে তৌফিক হেদায়াতক অপ্ৰত্যাশিতভাৱে পৰাজিত কৰিছিল। তেওঁ ডিজাৰাম ইণ্ডোনেছিয়া অপেন ২০১৩ৰ প্ৰথম ৰাউণ্ডৰ খেলখনত তৌফিক হিদায়াতক ২-১ খেলত পৰাস্ত কৰে আৰু চূড়ান্ত স্ক'ৰ ১৫-২১, ২১-১২, ২১-১৭ হয়। কেইদিনমান পিছত ২০১৩ চনৰ ১৯ জুনত তেওঁ পুনৰ ছিংগাপুৰ চুপাৰ ছিৰিজত হংকঙৰ ততোধিক উচ্চ স্থানপ্ৰাপ্ত হু য়ুনক হৰোৱায়।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অৰ্জুন বঁটা বিজয়ী
মনীষ কৌশিক

**চুবেদাৰ মনীষ কৌশিক** (জন্ম ১১ জানুৱাৰী ১৯৯৬) এজন ভাৰতীয় বক্সাৰ। তেওঁ ভাৰতীয় সেনাৰ সৈতে এজন কনিষ্ঠ কমিছনড অফিচাৰ (জেচিঅ')। কৌশিকে তেওঁৰ প্ৰথম আন্তঃৰাষ্ট্ৰীয় খেলত দোহা আন্তঃৰাষ্ট্ৰীয় বক্সিং টুৰ্ণামেণ্টত স্বৰ্ণ পদক জিকিছিল। দুবছৰ পিছত, মনীষে ২০১৭ চনৰ ৰাষ্ট্ৰীয় বক্সিং গেমছত স্বৰ্ণ জয় কৰে। পিছত মনীষ কৌশিকে ২০১৮ ৰ কমনৱেলথ গেমছত ভাৰতক প্ৰতিনিধিত্ব কৰিবলৈ গৈছিল আৰু ৰূপৰ পদক জিকিছিল। তেওঁ ২০২০ গ্ৰীষ্মকালীন অলিম্পিকত লাইটৱেট বিভাগত ভাৰতক প্ৰতিনিধিত্ব কৰিছে। মনীষ হাৰিয়ানাৰ ভিৱানী জিলাৰ দেৱচাৰ গাঁৱৰ বাসিন্দা।

## প্ৰাৰম্ভিক জীৱন আৰু বক্সিংত আত্মপ্ৰকাশ
১৯৯৬ চনৰ ১১ জানুৱাৰীত হাৰিয়ানাৰ ভিৱানীৰ পৰা ৫ কিলোমিটাৰ (৩.১ মাইল) দূৰত্বত থকা দেৱচাৰ গাঁৱত মনীষ কৌশিকৰ জন্ম হৈছিল। তেওঁৰ দেউতাক সোমদত্ত শৰ্মা এজন কৃষক, আনহাতে তেওঁৰ মাতৃ এগৰাকী গৃহিণী। কৌশিকে হাৰিয়ানাৰ দেৱচাৰত প্ৰাথমিক শিক্ষা আৰু ভিৱানীত মাধ্যমিক বিদ্যালয় সমাপ্ত কৰিছিল আৰু অৱশেষত ভিৱানীৰ চৰকাৰী শিক্ষা মহাবিদ্যালয়ৰ পৰা স্নাতক ডিগ্ৰী লাভ কৰিছিল। কৌশিক তেওঁৰ প্ৰশিক্ষণ আৰু অধ্যয়নৰ ভাৰসাম্য বজাই ৰাখিবলৈ পুৱা ৪ বজাত উঠিছিল। পৰিয়ালৰ দৰিদ্ৰতাৰ পৰা এক উন্নত জীৱন নিশ্চিত কৰাৰ বাবে, কৌশিকে বক্সিং শিকাৰ সিদ্ধান্ত লৈছিল। ২০০৮ চনত, বক্সাৰ জীতেন্দ্ৰ কুমাৰে ২০০৮ গ্ৰীষ্মকালীন অলিম্পিকত অংশগ্ৰহণ কৰি মনীষ কৌশিকক বক্সিং কৰিবলৈ অনুপ্ৰাণিত কৰিছিল। কৌশিকে ভাৰতীয় সেনাত প্ৰৱেশ কৰাত সফল হৈছিল। ২০১৬ চনত বক্সিং প্ৰমাণপত্ৰ পোৱাৰ পিছত, কৌশিকৰ বক্সিং আগ্ৰহ আৰু আবেগৰ পৰা কেৰিয়ালৈ পৰিনত হৈছিল। ২০১৭ চনত ডিফেণ্ডিং চেম্পিয়ন শিৱ থাপাক পৰাস্ত কৰি মনীষ কৌশিক ভাৰতীয় ৰাষ্ট্ৰীয় চেম্পিয়ন হৈছিল।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:ভাৰতীয় অলিম্পিক প্ৰতিযোগী
ত্ৰিপুৰা বুৰঞ্জী (গ্ৰন্থ)

**ত্ৰিপুৰা বুৰঞ্জী** () হৈছে সূৰ্য্যকুমাৰ ভূঞাই সম্পাদনা কৰা এখন বুৰঞ্জীমূলক গ্ৰন্থ৷ ১৯৩৮ চনত প্ৰকাশিত এই গ্ৰন্থখনৰ মূল লেখক হ’ল ৰত্নকন্দলী আৰু অজুৰ্ন দাস কটকী৷ সূৰ্যকুমাৰ ভূঞাই পাতনিত উল্লেখ কৰিছে যে গ্ৰন্থখনৰ সাঁচিপাতৰ পাণ্ডুলিপিটোৰ ফটোষ্টেট কপি এটা ব্ৰিটিছ মিউজিয়ামৰপৰা ১৯৩৬ চনত লাভ কৰিছিল। তেখেতে এই কপিটো লাভ কৰিছিল Dr. Lionel D.Barnett -ৰ পৰা৷ পৰৱৰ্তী সময়ত ১৯৩৮ চনত এই ত্ৰিপুৰা বুৰঞ্জীখন কিতাপ আকাৰে তেওঁ প্ৰকাশ কৰে৷ এই সাঁচিপতীয়া পাণ্ডুলিপিটো ব্ৰিটিছ মিউজিয়ামে সংগ্ৰহ কৰিছিল ১৮৪২ চনত৷ সাঁচিপাতৰ পাণ্ডুলিপিটোৰ নাম আছিল– ‘ত্ৰিপুৰা দেশৰ কথাৰ লিখা৷ পাণ্ডুলিপিটোত সৰ্বমুঠ ১৪৬ খন সাঁচিপাত আছে৷ গ্ৰন্থখনৰ ১০৮ নম্বৰৰ ফলিখন সংগ্ৰহ কৰিবপৰা নগ’ল৷ অন্যহাতে সাঁচিপাতৰ মূল পাণ্ডুলিপিটো লিখা হৈছিল ১৭২৪ চনত (১৬৪৬ শক) ৷  মহাৰাজ ৰুদ্ৰ সিংহই (১৬৯৬-১৭১৪) লীলা গগৈয়ে এই সন্দৰ্ভত লিখিছে– স্বৰ্গদেৱ ৰুদ্ৰসিংহৰ দিনত অসমৰপৰা দুজন কটকী, ৰত্ন কন্দলী আৰু অজুৰ্ন দাস ত্ৰিপুৰালৈ গৈছিল আৰু  ৰামেশ্বৰ ন্যায়¸-অলঙ্কাৰ ভট্টাচাৰ্য আৰু উদয়নাৰায়ণ বিশ্বাস নামেৰে দুজন ত্ৰিপুৰাৰ কটকীৰ যোগেদি স্থাপন হোৱা কূটনৈতিক সম্পৰ্কৰ উপৰি তেওঁবিলাকৰ প্ৰত্যক্ষ অভিজ্ঞতাৰ বিৱৰণী আছে৷ তদুপৰি ৰত্ন কন্দলী আৰু অজুৰ্ন দাসে বিশ্বাসযোগ্য ব্যক্তিৰ মুখে শুনিও বহুতো কথা ইয়াত সন্নিৱিষ্ট কৰিছে৷

## বিৱৰণ
গ্ৰন্থখনত আহোম ৰজা ৰুদ্ৰ সিংহ আৰু ত্ৰিপুৰাৰ ৰজা মহামানিক্যৰ মাজত যোগাযোগ হোৱা এছোৱা সময় (১৭০৯-১৭১৫)ৰ বুৰঞ্জী লিপিবদ্ধ হৈ আছে৷ ত্ৰিপুৰাৰ কটকীদ্বয়ে ত্ৰিপুৰা দেশলৈ বাট-পথৰ বিৱৰণ, ত্ৰিপুৰা দেশৰ সমাজ-সংস্কৃতি-ৰাজনীতিৰ বিৱৰণ সম্বলিত বহুতো টোকা এই গ্ৰন্থত উল্লেখ কৰিছে৷ গ্ৰন্থখনৰ বিভিন্ন অধ্যায়ত, বিভিন্ন প্ৰসংগত ৰজা, মহাৰজাসকলে আদান-প্ৰদান কৰা চিঠি-পত্ৰসমূহৰ উদাহৰণ দিয়া হৈছে৷ চতুৰ্থ অধ্যায়টোত এখন চিঠিৰ গদ্যৰ উল্লেখ কৰা হৈছে– ‘স্বস্তি সকলগুনচয়-সমুদ্দে্যাতিত-কলেবৰ নানা দান-প্ৰমোদীকৃত-মাৰ্গাগণন-প্ৰতাপ-তপন-বিগলিত-ৰিপুনিকৰানুকাৰ-শ্ৰীযুত-সুৰতসিংহ বৰুৱা-বিমলশীলেষু৷ প্ৰেমসম্পাদকো লেখবৃত্তান্তএষঃ৷ শ্ৰীৰত্নকন্দলী, শ্ৰীঅজ্জুৰ্নদাস-প্ৰমুখ্যাৎ ত্বদীয়াং সৰ্ব্বান্বত্তিন্বিজ্ঞায় পৰমানন্দযুতোহং৷ অতএব ভবদধিপং সমীড়ে, পত্ৰী প্ৰহীয়তে সভ্যাবাপ্তাবপি দ্বৌ, কিন্বহুনা তদুক্তিবশতঃ সৰ্ব্বন্বিজ্ঞাতব্যমিতি৷ যুগৰামৰ্ত্তু-শীতাংশুগণিতে শক-বৎসৰে৷ পঞ্চম্যাং ধৱলে পক্ষে পত্ৰীচৈষা প্ৰহীয়তে৷৷ 

## টোকা

## তথ্যসূত্ৰ

শ্ৰেণী:অসমীয়া গ্ৰন্থ
কেষ্টাৰব্ৰিজৰ মেয়ৰ

**কেষ্টাৰব্ৰিজৰ মেয়ৰ**
এখন বিশ্ববিখ্যাত ইংৰাজী উপন্যাস৷ মূল গ্ৰন্থৰ নাম-The mayor of Casterbridge. উপন্যাসখনৰ লেখক টমাছ হাৰ্ডি৷ ভিক্তোৰিয়ান যুগৰ প্ৰখ্যাত ঔপন্যাসিক, কবি আৰু নাট্যকাৰ টমাছ হাৰ্ডিৰ জন্ম হয় ১৮৪০ খ্ৰীষ্টাব্দৰ ২ জুনত৷ জন্মস্থান ডৰছেটশ্বায়াৰ৷ ১৮৭১ চনত তেখেতৰ প্ৰথম উপন্যাস Desperate Remedies প্ৰকাশ পায়৷ 

## বিৱৰণ
অসমীয়া ভাষালৈ এই গ্ৰন্থখন অনুবাদ কৰা হৈছে৷ অনুবাদক বন্দিতা গোস্বামী শইকীয়া৷ সম্পাদক দীনেশ চন্দ্ৰ গোস্বামী৷ শৰাইঘাট প্ৰকাশনৰপৰা ‘কালজয়ী সাহিত্য’ শীৰ্ষক এটি অনুবাদৰ চিৰিজ আৰম্ভ কৰা হৈছিল৷ এই গ্ৰন্থখনো ‘কালজয়ী সাহিত্য চিৰিজ’ৰ অন্তৰ্গত এখন গ্ৰন্থ৷ গ্ৰন্থখনৰ প্ৰথম প্ৰকাশ হয় ২০০৬ চনৰ আগষ্ট মাহত৷ 

## তথ্যসূত্ৰ

শ্ৰেণী:অসমীয়া গ্ৰন্থ
বৈৰাগী বিহংগ

**বৈৰাগী বিহংগ** () তথ্যচিত্ৰকাৰ তথা লেখক মানিক বড়াই ৰচনা কৰা এখন অসমীয়া উপন্যাস। বিস্ময় প্ৰকাশনৰ বেনাৰত প্ৰকাশ পোৱা উপন্যাসখনৰ প্ৰথম প্ৰকাশ হৈছিল ১৯৮৩ চনৰ জুলাই মাহত। উপন্যাসৰূপে প্ৰকাশ পোৱাৰ আগেয়ে ই বিস্ময় আলোচনীত ধাৰাবাহিক ৰূপত প্ৰকাশ পাইছিল। 

উপন্যাসখনৰ কেন্দ্ৰীয় চৰিত্ৰ এক পৰিভ্ৰমী বিহংগ যি প্ৰথম পুৰুষত উপন্যাসখনৰ বৰ্ণনাকাৰীৰ ভূমিকাও পালন কৰিছে। সহচৰ পক্ষীকুলৰ মাজত বৈৰাগী নামেৰে পৰিচিত এই বিহংগই নিজা দৃষ্টিভংগীৰে  প্ৰকৃতিৰ নান্দনিক বৰ্ণনাৰ লগতে মানৱ সভ্যতাৰ উত্তৰণৰ এছোৱাৰ কথা সংগীসকলক কৈ গৈছে।

## কাহিনীভাগ
ঔপন্যাসিকে 'বৈৰাগী বিহংগ'ক মুঠ বাৰটা অধ্যায়ত ভগাইছে। উপন্যাসখনত পক্ষীকুলৰ মাজত 'মামা'ৰূপে পৰিচিত বৈৰাগী হৈছে এক পৰিভ্ৰমী পক্ষী যি স্বভাৱজাত তাড়নাত অন্যান্য পক্ষীসমূহৰ সৈতে সুদূৰ হিমালয়ৰপৰা অসম তথা ভাৰতৰ বিভিন্ন ঠাইলৈ নিয়মিতভাৱে বাৰ্ষিক পৰিভ্ৰমণৰ বাবে আহে। প্ৰথম অধ্যায়ত লেখকে বৈৰাগীৰ দৃষ্টিৰে হিমালয় পৰ্বতাঞ্চলৰ লগতে মানস সৰোবৰৰ সৌন্দৰ্য আৰু ভৌগোলিক বৰ্ণনা দাঙি ধৰিছে। দ্বিতীয় অধ্যায়ত হিমালয়ৰ পৰিভ্ৰমী পক্ষীকুলৰ অসম অভিমুখী যাত্ৰা আৰম্ভ হৈছে আৰু ইয়াৰপৰাই বৈৰাগীয়ে অবিৰামভাৱে কিশোৰ পক্ষীহঁ‌তক যাত্ৰাপথৰ গিৰি-গুহা, নদ-নদী, গাঁও-চহৰ ইত্যাদিৰ ইতিহাস তথা বৈশিষ্ট্যৰ বৰ্ণনা দি গৈছে। সেয়ে প্ৰকাশকৰ মতে এই গ্ৰন্থখন "গল্পৰ ছলেৰে বুৰঞ্জী কোৱা" কিতাপ। কাহিনীয়ে অগ্ৰগতি লাভ কৰোঁতেই ঘটনাৰ পাকচক্ৰত বৈৰাগীয়ে যাত্ৰাপথৰ আটাইবোৰ সংগীকে হেৰুৱাই পেলাইছে। পদে পদে আহি পৰা বিপদসংকুল নভোপথত কোনো এক মুহূৰ্তত চৰাইটো হতাশ হৈ পৰিছে। তথাপিও সি মনোবল নেহেৰুৱাই পূৰ্ববংগৰ মাজেদি উত্তৰ-ভাৰতৰ ওপৰেৰে হিমালয়লৈ উলটি যাত্ৰা কৰিছে। নিজ ঠাইলৈ ঘূৰি আহি বৰ্ষ পৰিক্ৰমা শেষ কৰা চৰাইবোৰে লগত কঢ়িয়াই অনা নৱজাতক পক্ষীহঁ‌তক চাই বৈৰাগীয়ে চিৰ প্ৰশান্তি লাভ কৰাৰ উপলব্ধিৰেই লেখকে উপন্যাসখনিৰ মোখনি মাৰিছে।

## লেখকৰ চমু পৰিচয়

মাণিক বড়া মূলতঃ সাহিত্য ৰচনা আৰু তথ্যচিত্ৰ নিৰ্মাণৰ বাবে জনাজাত আছিল। ৭০-ৰ দশকত তেওঁ‌ বিস্ময়ৰ সহকাৰী সম্পাদক হিচাপে কাৰ্যনিৰ্বাহ কৰিছিল। ইয়াৰ লগতে তেওঁ 'ৰংঘৰ' নামৰ চলচ্চিত্ৰ বিষয়ক আলোচনীৰ প্ৰতিষ্ঠাপক সম্পাদক আছিল। তেওঁ চিত্ৰনাট্য আৰু নাটক ৰচনা কৰাৰ লগতে বহুসংখ্যক চুটিগল্পও ৰচনা কৰিছিল।

বড়াই ১৯৭৭ চনত মুক্তিপ্ৰাপ্ত ড° ভবেন্দ্ৰ নাথ শইকীয়া পৰিচালিত সন্ধ্যাৰাগ চলচ্চিত্ৰৰ মুখ্য সহকাৰী পৰিচালক হিচাপে কাম কৰিছিল।

বড়াই নিৰ্মাণ কৰা 'অপৰূপ ৰংপুৰ' শীৰ্ষক তথ্যচিত্ৰখন অসমৰ প্ৰথমখন বিহংগম দৃষ্টিৰ তথ্যচিত্ৰ। এই তথ্যচিত্ৰখনৰ বিষয়বস্তু হৈছে শিৱসাগৰ জিলাৰ মধ্যযুগীয় কীৰ্তিচিহ্নসমূহ। 

## তথ্য সংগ্ৰহ

শ্ৰেণী:অসমীয়া উপন্যাস
চিলাৰায় মহাবিদ্যালয়

**চিলাৰায় মহাবিদ্যালয়** () হৈছে ১৯৭৩ চনত স্থাপিত অসমৰ ধুবুৰীৰ গোলকগঞ্জত অৱস্থিত স্নাতক মহলাৰ সহ-শিক্ষাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

## বিভাগ
### কলা আৰু ব্যৱস্থাপনা
* অসমীয়া
* বঙালী
* ইংৰাজী
* সংস্কৃত
* বুৰঞ্জী
* শিক্ষা
* অৰ্থনীতি
* ৰাজনীতি বিজ্ঞান
* ব্যৱস্থাপনা

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
সোণাপুৰ মহাবিদ্যালয়

**সোণাপুৰ মহাবিদ্যালয়** () হৈছে ১৯৯১ চনত স্থাপিত অসমৰ কামৰূপ জিলাৰ সোণাপুৰত অৱস্থিত স্নাতক মহলাৰ এখন সাধাৰণ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত। এই মহাবিদ্যালয়খনে কলা, বাণিজ্য আৰু বৃত্তিমূলক শিক্ষাৰ স্নাতক ডিগ্ৰীৰ বিভিন্ন পাঠ্যক্ৰম আগবঢ়ায়।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
পনীৰ

**পনীৰ**  হৈছে এবিধ দুগ্ধজাত সামগ্ৰী। গাখীৰৰ পৰা আহৰণ কৰা প্ৰ'টিনত বিভিন্ন ধৰণৰ সুগন্ধি যোগ কৰি পনীৰ উৎপাদন কৰা হয়। ইয়াত গাখীৰত পোৱা প্ৰ'টিন আৰু চৰ্বি থাকে। পনীৰ প্ৰস্তুত কৰিবলৈ সাধাৰণতে গৰু, ম'হ, ছাগলী বা ভেড়াৰ গাখীৰ ব্যৱহাৰ কৰা হয়। উৎপাদনৰ সময়ত, সাধাৰণতে গাখীৰৰ আম্লিকতা বৃদ্ধি কৰা হয় আৰু ৰেনেটৰ এনজাইম (বা একে ধৰণৰ কাৰ্যকলাপ থকা বেক্টেৰিয়াৰ এনজাইম) যোগ দিয়া হয় যাৰ ফলত গাখীৰৰ প্ৰ'টিন (কেচিন) জমা হয়। এই জমাহোৱা প্ৰ'টিনবোৰ (দৈ) তৰলৰ পৰা পৃথক কৰা হয় আৰু চাপ প্ৰয়োগ কৰি পনীৰ তৈয়াৰ কৰা হয়। আকৰ্ষণীয় হ'বৰ বাবে কিছুমান পনীৰত সুগন্ধি তথা ৰং যোগ কৰা হয়। বেছিভাগ পনীৰ সাধাৰণ ৰন্ধন উষ্ণতাত গলে।
## তথ্য সংগ্ৰহ

শ্ৰেণী:খাদ্য
শ্ৰেণী:নিৰামিষ আহাৰ
সৌমাৰ নন্দিনী (উপন্যাস)

**সৌমাৰ নন্দিনী** লেখিকা জুৰি শইকীয়াই লিখা এখন ঐতিহাসিক উপন্যাস। ২০১৫ চনত উপন্যাসখনে বনলতা প্ৰকাশনৰ বেনাৰত মুদ্ৰিত ৰূপ লাভ কৰে। ২০১৭ চনত উপন্যাসখন দ্বিতীয়বাৰৰ বাবে প্ৰকাশ পায়। উপন্যাসখনৰ কেন্দ্ৰীয় চৰিত্ৰ হৈছে চুতীয়াসকলৰ ৰাণী সাধনী। প্ৰথম অৱস্থাত লেখিকাই বুৰঞ্জীত পোৱা সমল আৰু ক্ষেত্ৰ অধ্যয়ণৰ শেষত 'বীৰাংগনা সাধনী আৰু সূৰ্য উঠা দেশ' নামৰ এক বুৰঞ্জীমূলক প্ৰবন্ধ সংকলন প্ৰস্তুত কৰি বনলতাৰ স্বত্বাধিকাৰৰ কাষ চাপে। কিন্তু তেওঁ ইয়াৰ পৰিৱৰ্তে এখন উপন্যাস লিখাৰ প্ৰস্তাৱ দিয়ে। এইদৰেই সৌমাৰ নন্দিনীৰ ৰচনাৰ সূত্ৰপাত ঘটে।

## লেখক পৰিচিতি
সৌমাৰ নন্দিনী লিখি পৰিচিত হৈ পৰা লেখিকা জুৰি শইকীয়াই নব্বৈ দশকৰপৰা প্ৰান্তিক, গৰীয়সী আদিত গল্প লেখি গল্পকাৰ হিচাপে আত্মপ্ৰকাশ কৰে। পিছলৈ তেওঁ ২০১৫ চনত বহুপঠিত উপন্যাস সৌমাৰ নন্দিনীৰ যোগেদি অসমীয়া উপন্যাস সাহিত্যত জনপ্ৰিয়তা লাভ কৰে। তেওঁৰ সৰহসংখ্যক গ্ৰন্থ বনলতা আৰু অসম পাবলিচিং কোম্পানীয়ে প্ৰকাশ কৰিছে।

জুৰি শইকীয়া ভাৰতৰ অসম ৰাজ্যৰ এগৰাকী অসমীয়া ভাষাৰ লেখিকা। তেওঁ মূলতঃ বুৰঞ্জীমূলক, গৱেষণা ধৰ্মী তথা শিশু সাহিত্য সৃষ্টিত বিশেষভাৱে জড়িত। জুৰি শইকীয়া শিৱসাগৰ জিলাৰ আমগুৰিৰ হিলৈদাৰী গাঁৱৰ বাসিন্দা। 

## লেখিকাৰ অন্যান্য সাহিত্য কৃতি
*সৌমাৰ নন্দিনী
*সাঁজবাতি 
*ৰাধিকা 
*নাং হিং মূলা
*নিষিদ্ধ যাত্ৰা
*কামৰূপৰ বিক্ৰমাদিত্য মহাৰাজ নৰনাৰায়ণ 
*সূৰ্য্য উঠা দেশ আৰু বীৰাঙ্গনা সাধনী
##### শিশু গ্ৰন্থ
*ড° ভীমৰাও আম্বেদকাৰ
*অকণিৰ ভাগৱতৰ সাধু
*যুগান্তৰৰ জয়মতী 
*শৰাইঘাটৰ লাচিত বৰফুকন
*বিশ্ব মহাবীৰ চিলাৰাই
*লক্ষ্মীনাথ বেজবৰুৱা
*মণিৰাম দেৱান
*শ্বহীদ কুশল কোঁৱৰ
*সাহসী কনকলতা বৰুৱা
*ৰত্নপীঠৰ ৰত্ন অম্বিকাচৰণ চৌধুৰী

*অইল ইণ্ডিয়া শিক্ষাৰত্ন বঁটা* প্ৰাপক জুৰি শইকীয়াই দুই শতাধিক প্ৰবন্ধ আৰু তিনিকুৰিৰো অধিক গল্পৰ লেখিকা।
## তথ্য সংগ্ৰহ

শ্ৰেণী:অসমীয়া উপন্যাস
বাপুজী মহাবিদ্যালয়, সৰুক্ষেত্ৰী

**বাপুজী মহাবিদ্যালয়** () হৈছে ১৯৭০ চনত স্থাপিত অসমৰ বৰপেটা জিলাৰ সৰ্থেবাৰীত অৱস্থিত উচ্চতৰ মাধ্যমিক আৰু স্নাতক মহলাৰ এখন শিক্ষানুষ্ঠান৷ এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

## স্বীকৃতি
২০১৬ চনত মহাবিদ্যালয়খনে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘বি’ গ্ৰেড পাবলৈ সক্ষম হয়। মহাবিদ্যালয়খন 'বিশ্ববিদ্যালয় মঞ্জুৰী কমিশ্যন (ভাৰত)'-ৰ দ্বাৰাও স্বীকৃত।

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
বঙল বহু দূৰ

**বঙল বহু দূৰ** () নন্দিতা দেৱীৰ দ্বাৰা ৰচিত অসমীয়া ভাষাৰ এখন সামাজিক উপন্যাস। উপন্যাসখন ২০১৯ চনৰ অক্টোবৰ মাহত জ্যোতি প্ৰকাশনৰ বেনাৰত প্ৰকাশ পায়। এই উপন্যাসখন লেখিকাৰ প্ৰথমখন প্ৰকাশিত উপন্যাস। প্ৰকাশৰ পূৰ্বে 'বঙল বহু দূৰ' অসমীয়া আলোচনী প্ৰান্তিকৰ পাতত ধাৰাবাহিকভাৱে প্ৰকাশ পাইছিল। এই উপন্যাসখনে ২০২১ বৰ্ষৰ অসম প্ৰকাশন পৰিষদ বঁটা লাভ কৰিছিল আৰু পুৰস্কাৰ স্বৰূপে লেখক-প্ৰকাশক দুয়োজনকে দুই লাখকৈ টকা আগবঢ়োৱা হৈছিল।

## পটভূমি
উপন্যাসখনৰ পটভূমি হৈছে কামৰূপৰ গ্ৰাম্য জীৱন তথা সমাজ। প্ৰাচীন কামৰূপৰ দিনৰ পৰাই চলি অহা অসম, উত্তৰ বংগ আৰু পূৰ্ববংগৰ ধৰ্মীয় আৰু সাংস্কৃতিক যোগাযোগ তথা দেশ বিভাজনে সেই ঠাইত ঘটোৱা বিপৰ্যয়ৰ কথাকে উপন্যাসখনত তুলি ধৰা হৈছে।  ‘বঙল বহু দূৰ’ উপন্যাসখন এখন সামাজিক উপন্যাস৷ উপন্যাসখনত বিংশ শতিকাৰ প্ৰথম পাঁচটামান দশকৰ উত্তৰ বংগ আৰু পূৰ্ব বংগৰ মাজৰ সামাজিক-সাংস্কৃতিক-ধৰ্মীয় পৰিৱেশ, যোগসূত্ৰ আদি বিষয়বোৰ হুবহুৰূপত চিত্ৰিত কৰা হৈছে৷ উপন্যাসখনত অসমৰ লগতে ভাৰতবৰ্ষৰ জাতীয় জীৱনৰ এটি বাস্তৱ ইতিহাস ৰক্ষিত হৈছে৷ বংগ বিভাজন আৰু পৰৱৰ্তী সময়ৰ ভাৰত-পাকিস্থানৰ বিভাজন উপন্যাসখনৰ মূল উপজীব্য আৰু এই বিভাজনে সমগ্ৰ বংগ দেশৰ ৰায়গঞ্জ অঞ্চলৰ লগতে কামৰূপ অঞ্চলৰ সমকালীন সমাজখনলৈ কিদৰে পৰিৱৰ্তন আনিছিল বা সেই অঞ্চলৰ জনজীৱনক কেনেদৰে প্ৰভাৱিত কৰিছিল, সেই সম্পৰ্কীয় বিচাৰ-বিশ্লেষণ-বিৱৰণ আছে৷ ‘বঙল বহূ দূৰ’ উপন্যাসখনত বংগ বিভাজনৰ পাছৰ সময়ছোৱাৰ অসমৰ নামনি অসমৰ কামৰূপ অঞ্চলৰ সমাজ জীৱন পূৰ্ণৰূপত প্ৰতিফলিত হৈছে৷ ভাৱ-ভাষা, সামাজিক-সাংস্কৃতিক, ধৰ্মীয়, অৰ্থনীতি-ৰাজনীতি, শৈক্ষিক আদি বিষয়ৰ লগতে লোক-পৰম্পৰা, বিশ্বাস-অন্ধবিশ্বাস, উৎসৱ-পাৰ্ৱণ, যাতায়াত, কৃষি-পদ্ধতি, বিবাহ, লোকভাষা, লোক-খাদ্য, লোক-ঔষধ, চাল-চলন, মান-মৰ্যাদা আদি প্ৰতিটো বিষয়েই বৰ্ণিত আৰু সংৰক্ষিত হৈছে৷

## লেখিকাৰ চমু পৰিচয়
'বঙল বহু দূৰ'ৰ লেখিকা নন্দিতা দেৱী পেছাত ভাৰতীয় ৰে'ল বিভাগৰ এগৰাকী জ্যেষ্ঠ চিকিৎসা বিষয়া। ২০০৫ আৰু ২০১৬ চনত তেওঁৰ যথাক্ৰমে 'বান্দী' আৰু 'আকাশ জাল' নামৰ দুখন গল্প সংকলন প্ৰকাশ পায়। তেওঁৰ গল্প আকাশ বাণী গুৱাহাটী কেন্দ্ৰযোগে প্ৰচাৰ হোৱাৰ লগতে বাংলা ভাষালৈও অনূদিত হৈ প্ৰকাশ পাইছে। 

## তথ্য সংগ্ৰহ

শ্ৰেণী:অসমীয়া উপন্যাস
সতীশ কুমাৰ

**সতীশ কুমাৰ যাদৱ** (জন্ম ৪ মে ১৯৮৯) বুলন্দ চহৰৰ এজন ভাৰতীয় বক্সাৰ। তেওঁ চুপাৰ হেভিৱেট শ্ৰেণীত ইনচিয়নত অনুষ্ঠিত ২০১৪ চনৰ এছিয়ান গেমছত ব্ৰঞ্জৰ পদক জিকিছিল। আৰু ললগতে তেওঁ চুপাৰ হেভিৱেট শ্ৰেণীত অলিম্পিকৰ বাবে যোগ্যতা অৰ্জন কৰা প্ৰথম ভাৰতীয় বক্সাৰ।

## ব্যক্তিগত আৰু প্ৰাৰম্ভিক জীৱন
বুলন্দচহৰৰ এজন কৃষকৰ ঘৰত জন্ম গ্ৰহণ কৰা সতীশ কুমাৰৰ চাৰিটা পুত্ৰ সন্তান। সতীশ কুমাৰে তেওঁৰ ডাঙৰ ভায়েকৰ দৰে সেনাত যোগদান কৰিব বিচাৰিছিল। তেওঁ ২০০৮ চনত চিপাহীৰ পদত যোগ দি তেওঁ ৰনিখেতলৈ গুচি গৈছিল। তাত তেওঁৰ উচ্চতাৰ বাবে এটা বক্সিং শিবিৰে তেওঁক বক্সিঙত যোগদান কৰিবলৈ আহ্বান জনাইছিল। তেওঁ সেই সময়ত বক্সিং কি আছিল সেয়াও নাজানিছিল, তেওঁ ভাবিছিল যে ডাব্লিউ ডাব্লিউ ইয়ে বক্সিং কৰে আৰু তেওঁ কেৱল দ্য আণ্ডাৰটেকাৰ আৰুজন চিনাৰ বিষয়েহে শুনিছিল।
## বঁটা
* তেওঁ (২০১৮) চনত ভাৰত চৰকাৰৰ পৰাঅৰ্জুন বঁটাৰে পুৰস্কৃত হৈছিল।
* ২০২০ টকিঅ' অলিম্পিকত সতীশ কুমাৰে বক্সিং কোৱাৰ্টাৰ ফাইনেললৈ পদাৰ্পণ কৰে।

## বাহ্যিক সংযোগসমূহ
* https://timesofindia.indiatimes.com/sports/tokyo-olympics/indiatokyo/tokyo-olympics-2020-satish-kumar-sails-into-boxing-quarterfinals/articleshow/84848135.cms
* https://www.thehindu.com/sport/tokyo-olympics-indias-satish-kumar-sails-into-boxing-quarterfinals/article35599283.ece
## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
আৰাধনা পটংগীয়া গোস্বামী

**ড° আৰাধনা পটংগীয়া গোস্বামী** () অসমৰ এগৰাকী ঔপন্যাসিক, গল্পকাৰ আৰু প্ৰাৱন্ধিক। তেওঁ গুৱাহাটীৰ পাণ্ডু মহাবিদ্যালয়ৰ ইংৰাজী বিভাগৰ মুৰব্বী অধ্যাপক। ২০১১ চনত তেওঁ তেওঁৰ উপন্যাস ‘নেপথ্যৰ সংগীত’ৰ বাবে অসম সাহিত্য সভাৰ নিৰ্মল চন্দ্ৰ বৰা স্মাৰক শ্ৰেষ্ঠ উপন্যাস বঁটা লাভ কৰিছিল। গোস্বামীয়ে ১৯৮৯ চনত গুৱাহাটী বিশ্ববিদ্যালয়ৰ পৰা ‘ডি এইচ লৰেন্স এণ্ড দ্য আইডিয়া অব্ ঈভ্ল’ গৱেষণা-গ্ৰন্থৰ বাবে পি এইচ ডি উপাধি লাভ কৰিছিল।

## সংক্ষিপ্ত জীৱনী
আৰাধনা পটংগীয়া গোস্বামীয়ে ১৯৭১ চনত, চতুৰ্থ স্থান অধিকাৰ কৰি পাণবজাৰ ছোৱালী হাইস্কুলৰপৰা উৰ্ত্তীণ হৈ কটন কলেজত কলা শখাত নামভৰ্তি কৰে। কটন কলেজৰপৰা প্ৰথম বিভাগত তেওঁ উচ্চতৰ মাধ্যমিক পৰীক্ষাত উৰ্ত্তীণ হয়। ইয়াৰপৰাই ১৯৭৫ চনত, ইংৰাজী বিষয়ত সন্মান সহ স্নাতক উপাধি আৰু ১৯৭৭ চনত গুৱাহাটী বিশ্ববিদ্যালয়ৰপৰা ইংৰাজী বিষয়তে স্নাতকোত্তৰ ডিগ্ৰী লাভ কৰে। এই বিশ্ববিদ্যালয়ৰপৰাই গোস্বামীয়ে ১৯৮৯ চনত, বিশিষ্ট সাহিত্যিক, শিক্ষক আৰু সমালোচক হীৰেন গোহাঁইৰ তত্ত্বাৱধানত গৱেষণা কৰি ডক্টৰেট ডিগ্ৰী লাভ কৰিছিল। তেওঁ কেইবাখনো ৰাষ্ট্ৰীয় আৰু আন্তঃৰাষ্ট্ৰীয় আলোচনাচক্ৰত নিজৰ গৱেষণা পত্ৰ পাঠ কৰিছে।

গোস্বামী গুৱাহাটী বিশ্ববিদ্যালয়ৰ প্ৰাক্তন অধ্যাপক ৰঞ্জিৎ কুমাৰ দেৱগোস্বামীৰ সহধৰ্মিণী আৰু দুটি সন্তানৰ মাতৃ।

সত্তৰ দশকত কটনিয়ানত গল্প লিখি গোস্বামীয়ে জনপ্ৰিয়তা অৰ্জন কৰিছিল। তেওঁৰ প্ৰথমখন উপন্যাসৰ নাম ‘কল্লোলিনী’। উপন্যাসখন ২০০১ চনত প্ৰকাশ হৈছিল আৰু প্ৰকাশৰ লগে লগে উপন্যাসখনে বিপুল জনপ্ৰিয়তা লাভ কৰিছিল। ‘নেপথ্য সংগীত’ গোস্বামীৰ দ্বিতীয়খন উপন্যাস। বিশিষ্ট সংগীতশিল্পী সুদক্ষিণা শৰ্মাৰ জীৱন বিষয়ক ‘আগবাৰীত ফুলিলে সোণে মোৰ চম্পা’ গোস্বামীৰ তৃতীয়খন উপন্যাস। এই উপন্যাসখনেও পঢ়ুৱৈৰ সমাদৰ লাভ কৰিছিল। ‘দুৰ্গী’ এই ঔপন্যাসিকৰ শেহতীয়া উপন্যাস। উপন্যাসৰ উপৰিও আৰাধনা পটংগীয়া গোস্বামীয়ে কাকত-আলোচনীত নিয়মীয়াকৈ লিখা-মেলা কৰে। লেখকৰ গল্প গ্ৰন্থ ‘অৱনৰিত স্মৃতিৰ জোনাক’ ২০১৮ চনত প্ৰকাশ পায়।
 
## সাহিত্যৰাজি
### উপন্যাস
# কল্লোলিনী (২০০১)
# নেপথ্য সংগীত (২০০৯)
# আগবাৰীত ফুলিলে সোণে মোৰ চম্পা (২০১৭)
# দুৰ্গী (২০২১)

### গল্প সংকলন
# অৱনৰিত স্মৃতিৰ জোনাক
### অন্যান্য গ্ৰন্থ
# সাহিত্য ঐতিহ্য ব্যক্তিত্ব (২০১০)
# মামনি ৰয়ছম গোস্বামী সম্বৰ্দ্ধনা অনুষ্ঠানৰ স্মৃতিগ্ৰন্থ (সম্পাদনা: ২০০১)
# আমাৰ বৈশ্য ছাৰ (সম্পা: ২০১১)
# The Brahmaputra and Beyond (সম্পা: ২০১১)
# শ্ৰীমন্ত শংকৰদেৱ বিৰচিত উত্তৰাখণ্ড ৰামায়ণ : মূল পাঠ আৰু আধুনিক অসমীয়া গদ্য-ভাঙনি (২০১৯)

## স্বীকৃতি
ড° আৰাধনা পটংগীয়া গোস্বামীয়ে ২০০৯ চনত প্ৰকাশ হোৱা তেওঁৰ উপন্যাস ‘নেপথ্যৰ সংগীত’ৰ বাবে ২০১১ চনত অসম সাহিত্য সভাৰ নিৰ্মল চন্দ্ৰ বৰা স্মাৰক শ্ৰেষ্ঠ উপন্যাস বঁটা লাভ কৰিছিল।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ঔপন্যাসিক
জীৱনীকোষ (গ্ৰন্থ)

**জীৱনীকোষ** () হৈছে শান্তনু কৌশিক বৰুৱাৰ পৰিকল্পনা, সংকলন আৰু সম্পাদনাত প্ৰকাশিত এখন অসমীয়া ভাষাৰ জীৱনী গ্ৰন্থ। ইয়াত দেশ-বিদেশৰ প্ৰায় ১,৪০০ ব্যক্তিৰ জীৱন-টোকা সন্নিৱিষ্ট আছে। ব্যক্তিসকলৰ সম্যক-জীৱন টোকা বস্তুনিষ্ঠভাৱে অসমীয়া বৰ্ণমালাৰ ক্ৰম অনুসৰি সন্নিৱিষ্ট হৈছে। কিতাপখনৰ প্ৰথম জ্যোতি প্ৰকাশ সংস্কৰণ হৈছে ২০২১ চনৰ জানুৱাৰী মাহত। সৰ্বমুঠ ৫২০ পৃষ্ঠাৰ কিতাপখনৰ মূল্য ৫৫০ টকা।

## লেখকৰ চমু পৰিচয়

তথ্যৰ বৈচিত্ৰময় তথা গতিশীল জগতখনৰ লগত পঢ়ুৱৈক চিনাকি কৰোৱা লেখক, সাংবাদিক, তথ্যসম্ৰাট শান্তনু কৌশিক বৰুৱাৰ পৰিকল্পনাত সংকলিত হৈছে *জীৱনীকোষ*। তেখেতৰ এই কাৰ্যত প্ৰকল্প সহযোগী হিচাপে থকা প্ৰীতিমা কৌশিক বৰুৱাৰ লগতে সংকলন সহযোগীসকল হৈছে, অভিজিত শৰ্মা বৰুৱা, ঈশান জ্যোতি বৰা, ড০ প্ৰীতমপ্ৰিয়া গোস্বামী, নয়নজ্যোতি বৰা, ড০ প্ৰসেনজিৎ খনিকৰ আৰু অনামিকা বড়া।

## তথ্যৰ উৎস

শ্ৰেণী:অসমীয়া গ্ৰন্থ
শ্ৰেণী:জীৱনী গ্ৰন্থ